
Dilanti di un cantidad di mucha na veld di RCA 

Ruman ta 
kneck-eul ruman 

FOR DI tur distrito Central di Polis a 
manda Polis diabierna atardi pa veld di 
RCA, unda lo tin un pelea grandi lo ta 
tumando lugar. E resulta cu e coach di 
SV Estudiantes, Remy Davelaar a perde 
cabes bay agredi e referee, cu a resulta 
di ta su propio ruman. 

Esnan presente a purba intermedia, pero 
no tabata por y asina a dicidi di yama 
Polis. E referee, Gio a keda “knock out” 
benta mey-mey di tereno rondona p’e 
muchanan spanta p’e sucedido. 

E situacion a bay for di man, cu un 


cantidad di Polis a presenta n’e sitio. Pa 
con dificil por sona, e coach y referee ta 
ruman di otro. 

Segun testigonan e ruman coach, Remy 
no a gusta cu su ruman referee Gio a fluit 
un penality. Parce tambe cu mester tin 
problema personal entre e rumannan a 
culmina den e agrecion riba veld. 

Polis a detene Remy Davelaar, mientras 
cu Ambulance a bin atende cu e referee. 
Sigur no un bon ehempel p’e muchanan. 
Deporte no ta pa bringa, pero pa haci 
amistad. 

Diabierne ultimo den Corte a sali na cla cu 

Emision di accionnan 
di Aruba Airlines no 
ta legal 



E DECISION tuma pa Onno de Swart, ainda 
prome di a wordo suspendi como Director di 
Aruba Airlines, unda e hunto cu su abogado mr, 
Gabri de Hoogd a dicidi di emiti 1000 shares 
di Aruba Airlines ta enpugna e statutonan di e 
compania. Esaki a sali na cla den e cso sumario 
cu a ser entama contra di e compania Seastar 
Holding N.V. diabierne ultimo. 

Di acuerdo cu abogado mr. Geert Rep, kende a 
representa Seastar, Onno de Swarty mr. Gabri 
de Hoogd cu e forma di proceder aki kier a 
hunga un wega sushi. 

Si e emision di e shares (1001) cay den man 
di otro cu no ta Seastar, lo nifica cu Seastar lo 
tin 10% menos di e accionnan y sigur no tin 
mayoria mas den e compania. 

Abogado mr. Geert Rep a informa cu capital 
di e compania ta di 500 shares y pa tuma un 
decision riba esakinan, e mester tuma lugar 


den un reunion unda esnan cu tuma decision 
tin mayoria. 

Onno de Swart y Gabri de Hoogd a tuma 
nan decision, sin tin mayoria y como tal nan 
decision tuma ta ilegal. 

E sharenan aki lo a ser duna n’e compania 
Black Brothers N.V. cu di acuerdo cu Seastar 
no ta existi. 

Pero di parti di Aruba Airlines, nan a informa 
cu debi n’e emision di e accionnan, a haci 
cu Seastar su posicion mayoritario di 90% a 
cambia pa uno minoritario di 9%. 

Na opinion di Onno de Swart consecuentemente 
el a tuma over Aruba Airlines. Pero durante 
tratamento di e caso sumario aki, Onno de 
Swart como Gabri di Hoogd a duna di conoce, 
si e decisionnan aki ta ilegal, nan ta dispuesto 
pa laga e situacion manera e tabata, unda 
Seastar N.V. lo tin 90% di e sharesnan 


Banda di e caso aki, tin tambe un investigacion 
profundo ta tumando lugar, pa motibo cu tin 
acusacion di malversacion a tuma lugar, cu ta 
motibo cu awe Aruba Airlines tin problema cu 
liquedez. 

Aruba Airlines mester urgente di 6.3 miyon 
dolar p’e companie por sigui drei. 

Dia 1 di maart awor, Huez lo duna veredicto 
den e caso sumario aki. 

Por a mira cu no t’e caso aki so a ser trata den 
Corte di Husticia, pero tabatin mas caso. 
Pesey mes Huez recientemente a tuma e 
decision di pone Onno de Swart y Estaban 
Valles, riba non-actief. 

Oficialmente Huez y na bienestar di e 
compania, a nombra temporalmente sr. Hubert 
Zievinger Como Director y e ta unico hende cu 
ta autorisa awor pa tuma decision y representa 
e compania. Dia 2 di maart awor, Corte lo tuma 
decision den e caso sumarionan aki. 


Di acuerdo cu abogado Dello Gomez 

Un sindicato mester uza su fondo pa 
cubri consecuencianan di un welga 

Si gerencia di Elmar a sinta cu e sindicatonan, lo no tabatin \Yelga 

DESPUES cu Huez a tuma un pasobra gerencia di N.V. Elmar E regla aki no ta nada nobo, ta No work no pay, ta un principio 
medida di orden, ora cu UEA aparticipan’esindicatonanculo reglanan existente cu mester universal. Segun Dello Gomez, 
y Alvast a sostene un welga di aplica e regla “no work no pay”. wordo cumpli cu ne. sindicatonan mester percura 

nan miembronan, pa motibo pa di nan fondonan compensa 

di introduccion di control di Abogado Dello Gomez di N.V. Sempertadisperadiunsindicato e trahador cu bay den accion. A 
badgenan, cu a conduci na un Elmar a a duna di conoce cu aki cuesadihacisuhuiswerkprome base di nan decision, e welga a 
accion general y a manda tur ta trata di un welga iregular cu cu pone su hendenan riba caya, tuma lugar, no ta pa falta di N.V. 
trahador reanuda trabao per awordohaci, a sigur lo aplica e cu a costa un dia completo di Elmar. 
direct. regla “no work no pay”. salario. Si awe ta papia cu nan 

NafinalHuez aindicacudia24 tin derecho di welga, tin nan Tin cu menciona cu den 
MientrascuUEAyAlvastadicidi di februari, diarazon awor, e lo responsabilidad tambe di welga Gorte a wordo bisa di parti 
di entama un caso sumario, duna su veredicto. lo tin su consecuencia. di sindicatonan, cu nan no lo 

Minister Heeyboer- 
Winklaar ta desaproba 
carta di algemeen 
directeur di EPI na unit 
managers y a atende e 
directeur riba esaki 


MINISTER 

Hooyboer-Winklaar por a tuma nota di un 
carta cu e algemeen directeur di EPI a manda 
pa e unit managers di EPI a base di nan accion 
di protesta cu a tuma luga recientemente 
durante ora di trabou. 

E carta aki di e algemeen directeur di EPI no 
a cay den bon tera cerca e unit managers y 
tampoco cerca e sindicato SIMAR, y esaki a 
conduci mesora na un reaccion di parti di e 
sindicato na nomber di nan miembronan. 
Minister Hooyboer Winklaar ta indica di no 
tabata na altura cu dicho carta a wordo manda 
pa e unit managers y como tal e carta aki no ta 
conta cu su aprobacion. E mandatario a wordo 


notifica dor di Dienst Publieke Scholen 
(DPS), bou di cual Colegio EPI ta resorta, 
cu e algemeen directeur a manda un carta pa 
hoofd DPS cu un conseho despues di e accion 
di e unit managers. 

E procedura normal ta cu DPS na su turno 
mester haci e investigacion y conseha Minister 
como bevoegd gezag den e pasonan cu mester 
wordo tuma den un situacion asina. 

Minister Hooyboer-Winklaar ta indica cu e no 
ta e competencia di e algemeen directeur di 
EPI pa manda e dicho carta y sigur no prome cu 
Minister como bevoegd gezag a wordo notifica 
y cu a tuma un decision. 

Fuera di esey, Minister Hooyboer ta bisa di a 
atende e algemeen directeur tambe riba e tono 
y e contenido di e carta mirando cu esaki no por 


conta cu sosten di e mandatario ni tampoco di 
DPS. Vooral pa loke ta e peticion di e algemeen 
directeur na e unit managers pa no tene accion 
y pa distancia nan mes di actividad similar den 
futuro. 

Minister Hooyboer-Winklaar ta indica cu esaki 
no por. Minister ta enfatisa si cu tur partido 
tin nan derecho y obligacion pero ta convenci 
cu na mesa ta unda cu ta yega na un solucion. 
E oferta na e unit managers ta riba mesa di 
september 2015 unda cu a base di esaki tabatin 
hopi corespondencia entre e partidonan. 
Mientras tanto un carta di e mandario a bay 
diabierna ultimo pa SIMAR unda cu Minister 
ta informa e sindicato di ta tuma distancia y cu 
ta desaproba e carta di e algemeen directeur 
y cu DPS ta esun encarga pa conseha Minister 
riba e situacion aki. 


welga mas p’e asunto di badge, 
pasobra ya caba tin un areglo 
riba e puntonan aki. E welga 
cu a sigui tabata netamente y 
solamente pa motibo di e No 
Work No Pay cu a wordo aplica, 
segun abogado Gomez. 

Coby Geerman, Presidente 
di UEA, a bisa di ta spera cu 
Huez dia 24 di februari awor 
lo pensa e cos aki hopi bon, 
pasobra manera cu a trece 
dilanti, tin hopi cos cu por bisa 
delanta cu tin gañamento. 
A bisa delanta cu a pidi un 
reunion pa papia cu e 
trahadoman y a nenga e reunion 
aki. Esey t’e parti cu e abogado 
a papia riba dje. 

Si a manda un carta pa pidi un 
reunion dos dia delanta, nan no 
a haci caso y no a contesta cu a 


ricibi e carta. 

Geerman a splica cu ora cu ta 
tende cu ta yama un reunion, 
e Director di N.V. Elmar a core 
manda un carta. E Director ta 
bisa cu a insult’e den e carta, 
cual segun e sindicalista, no ta 
berdad. 

Si el a bisa cu e carta no ta na 
fabor, manda un carta y bisa cu 
no ta di acuerdo, splicando e 
motibo, cual nada no a wordo 
haci. 

E trahadornan tabata kier un 
contesta y so esey a tuma lugar, 
no tin motibo pa convoca welga. 
Di acuerdo cu Coby Geerman, 
el a splica cu a papia cu e 
Secretaria, kende a avisa e 
Director, kende a laga sa cu e lo 
bin cu su abogado, Dello Gomez. 


Despues el a laga sa cu e no lo bin e 
reunion na Elmar, pa motibo cu e 
no a sinti su mes bon. Bruto pisa, 
e sindicalista a bisa cu e Director 
Henriquez no ta sinti’e sigur 
cu tur hende tabata pafo para. 

Despues di e episodio aki a dicidi 
di bay Piedra Plat Entertainment 
Center y a sinta. Den 25 minuut 
a yega na un acuerdo di loke a 
manda pidi. Esey e abogado di 
e sindicatonan a bisa. 

Pero gerencia a cuminsa 
un caso sumario, pasobra 
supuestamente nan a welga. 

E Director Henriquez ta bisa 
cu e problema ta cu e kier p’e 
sentencia keda cu no por welga 
mas. Ki ora cu nan welga awor, 
ta 25 mil florin tin cu wordo 
paga. 


E ora no mester di sindicato mas 
na Aruba, segun Coby Geerman. 
Den Corte a tuma nota y lo bay 
studia e caso. E abogado di e 
sindicatonan a duna un bon 
bataya. 85% Cu e abogado a bin 
cune ta cos bieu. E sindicato no 
kier tende nada cu a pasa, sino 
cos actual. 

Si Director Henriquez tabatin e 
decensia y sinta cu e sindicato, 
no lo tabata tin net nada. 

Henriquez ta haci cu Elmar ta di 
dje y e sindicato no tin nada di 
bisa. Tin yen di cos a bin cune, 
e sindicato no a haya sa nada. 
UEA sigur ta mustra cu e 
director aki ta dicta den Elmar 
y e trahadornan tin esaki hopi 
na serio, di acuerdo cu Coby 
Geerman. 

Minister Arthur Dowers a haya sosten 
unanime di henter Parlamento 

Fin di luna 
ta cuminsa 
proyecto di 
camara di 
siguridad 

A adapta dos ley existente pa duna 
Polis mas autoridad 

GOBIERNO di Aruba a inicia e proyecto 
aki desde aña 2011 caba, pero el a dura 
mas cu locual a pronostica. Retonan 
cu cambio den infrastructura banda di 
retonan tecnico ta motibo di e tardansa. 
Pero awor e ta kedando cla y locual a keda 
falta tabata e base legal pa duna husticia e 
herment huridico di cual por uza material 
di grabacion den investigacionnan 
of proceduranan penal. Parlamento 
a sostene e cambio den ley di forma 
unanime, pues tanto AVP, MEP y PDR a 
sostene e proyecto! 

“Mi ta masha orguyoso di e proyecto aki 
y na mes momento gradici cu Parlamento 
a duna e sosten necesario pa e proyecto 
aki. Awor no solamente nos ta kedando 
cla cu aspectonan tecnico, pero tambe 
nos tin e base legal cla, di moda cu fin di 
luna nos por ranca sali”, asina Minister 
mr. drs. Arthur Dowers a sigura despues 
di tratamento di e reunion publico den 
Parlamento. 

Locual Parlamento a aproba den 
forma unanime ta e conocido “Politie 
Verordering” y tambe un ley cu ta regarda 


e wardamento di dato di ciudadanonan, 
cu awor ta den man di Alto Comisario di 
Polis. A añadi cu den datonan personal 
por inclui material di video, potret y 
grabacion tambe. 

Polis a laga instala comaranan di siguridad 
na diferente area publico riba nos isla. 
Den forma strategico, pero hopi mas 
eficiente y uzando plataforma digital, ta 
haci grabacion di video cu despues por 
uza den cualkier investigacion penal. 

E mandatario a sigura di lo haci tur lo 
posibel pa por logra pa despues adapta e 
ley mas ainda pa duna husticia e opcion 
pa uza e mesun metodo aki den forma 
temporal tambe na areanan specifico 
unda tin actonan criminal ta tuma luga. 
E proyecto “Camara Toezicht” a conta cu 
e sosten financiero di Fondo Desaroyo 
Aruba, a uza un compania renombra 
internacionalmente den e tipo di producto 
y servicio asina y ta haci uzo di nos 
compania nacional di comunicacion, 
Setar, pa por transporta e material visual 
di un sitio pa otro, uzando aplicacionnan 
di data digital y rapido. 

Parlamentario Desiree de Sousa Croes 

Stichting Reclassering 
cu informacien valioso y 
peticion importante pa 
Comision di Husticia 



NISSAN MARCH. 

DIAHUEBS mainta, siman pasa, Comison Fiho di Husticia a 
haya un presentacion hopi interesante di Stichting Reclassering 
di Aruba. Parlamentario di AVP, mr. Desiree de Sousa Croes, 
maske cu no ta custumber pa divulga e topiconan cu a keda 
discuti, e kier comparti tog algun informacion y a emiti esaki 
den un comunicado di prensa. Representantenan di Stichting 
Reclassering a conta di nan trabou y e retonan cu nan tin. 
Cu hopi atencion miembronan di Comision di Husticia a 
scucha di e trabou basta dificil cu Stichting Reclassering tin 
particularmente den guia hobennan cu a cay sera. A splica 
di nan proyecto pa hobennan di biba bou guia di e Stichting. 

Como cu e reunionnan 
di Comisionnan Fiho di 
Parlamento ta reunionnan 
porta sera y di caracter 
priva, no por duna 
detaye di loke a wordo 
papia, pero si por bisa cu 
Parlamentarionan a haya 
sa hopi di e trabounan di 
Stichting Reclassering. 
Como cu Stichting 
Reclassering ta traha cu 
mucha y hobennan cu a 
cay den mal caminda y ta 
guia nan pa nan por sea 
caba un scol of haya un 
trabou, nan ta preocupa 
cu e stigma cu hobennan 
cu a comete un delito tin 
den comunidad. Esaki 
ta haci’e hopi dificil 
p’e hoben por haya un 
trabou y rehabilita su mes 
completo. Pesey mes nan 
ta pidi prensa pa no publica 
menoman di edad ora nan 
ta sospechoso di casonan 
castigabel sin censura e 
potret. Cu e peticion aki 
cu Parlamento tambe ta 
kere den dje, a cumpli e 
mes atardi den forma di 
un mocion pa Minister. 
Un mucha ainda por 
drecha su bida y ta 
importante pa dune e 
oportunidad pa haci esaki 
sin marke pa semper dor 
di publica su potret no 
censura. Ta na comunidad 
pa duna un hoben un 
second chance den bida 
p’e por drecha su bida. 
Comision Fiho di Husticia 

G NissanAruba 


ta spera cu prensa por 
coopera cu esaki y pone 
un balki dilanti wowo 
di sospechosonan cu ta 
menor di edad, segun 
Desiree de Sousa Croes. 

MINISTER Michelle Hooyboer-Winklaar 
a tuma nota di e accion di protesta di 
e “Unit Managers” di Colegio EPI hunto 

cu Sindicato 
SIMAR siman 
pasa durante 
ora di trabou. 
C o m o e 
motibo di e 
accion SIMAR 
y e “ U n i t 

2015 lin un oferta 
finai conforme iey 

unit managers di EPI 

Managernan” a menciona e “unfinished 
business” pa cu e posicion huridico 
di “Unit Managers” y nan exigencianan 
den direccion di Gobierno pa cu 
extra compensacion den forma 
di toelage y gratificatie, un asunto cu 
a origina mas cu 10 aña pasa. 

Minister Michelle Hooyboer-Winklaar 
ta indica di a keda poco straña cu e 
accion aki mirando cu for di september 
2015 tin un oferta riba mesa pa loke ta 
ahustacion di salario y compensacion di 
e unit managers. A base di e oferta aki tabatin 
varios corespondencia entre e mandatario y 
SIMAR y abogado di SIMAR, unda cu a duna 
informacion adicional riba e oferta y a specifica 
e implicacion di e oferta riba cada un di e 9 
unit managers. 

Minister Hooyboer-Winklaar a ricibi 
confirmacion for di SIMAR na november 2015 
cu e “Unit managers” ta acepta un parti di e 
oferta, pero no ta di acuerdo cu loke a wordo 
ofreci e. o. na gratificatie. 

E mandatario a informa sindicato SIMAR y e 
unit managers na tres ocasion na 
un manera hopi cla cu e oferta cu 
ta riba mesa ta uno final conforme 
leyyregla. 

Loke a ofrece e unit managers 
ta un toelage y un gratificatie 
cu caracter retroactivo. Cu e oferta 
final aki y cu aceptacion di e unit 
managers cu un parti di e oferta, e 
asunto aki ta wordo considera 
“finished business” pa banda di 
Gobierno. 

SIMARy e unit managers a informa 
Minister cu lo evalua ki paso nan lo 
tuma pa e parti di e oferta cu cual 
nan no ta di acuerdo cu ne y aki ta 
unda cu a tuma e paso pa tene un 
accion na Januari ultimo. 
Minister Hooyboer-Winklaar a 


iS 

facebook 


"itke^ua 00 


indica cu ta derecho di “Unit managers” pa 
protesta cu sosten di SIMAR, pero ta lamenta 
e paso aki mirando cu tin un oferta final riba mesa 
conforme ley y regla y cu a comunica esaki na 
varios ocasion na e sindicato y na e unit 
managers. Minister ta enfatisa cu tur partido 
tin nan derecho y obligacion pero ta convenci 
cu ta na mesa ta yega na solucion. 

Minister Hooyboer-Winklaar a menciona cu 
den caso cu SIMAR y unit managers ta insisti di 
no ta di acuerdo cu un parti di e oferta final cu a 
wordo presenta e ora nan por opta pa bay Hues, 
algo cu ta completamente comprendibel y 
conforme derecho di cada trahado. 

Pa loke ta trata e accionnan di “welga”, e 
mandatario ta indica cu no ta haye un decision 
responsabel mirando cu tin otro paso cu 
por tuma sin stroba e scol of studiante. 

Den un ultimo carta dirigi na SIMAR diabierna 
ultimo 19 di februari a bolbe informa SIMAR 
di e posicion di Minister. 

Mientrastanto a duna instruccion na e 
departamentonan competente pa haci e 
preparacionnan necesario pa por ehecuta parti 
di e oferta cu a keda acepta dor di SIMAR y e 
unit managers. 

Minister Hooyboer-Winklaar ta lamenta cu e 
situacion na EPI ta kita atencion for di e trabou 
primario na beneficio di e studiantenan y 
personal y alabes e cosnan positivo tumando 
luga na EPI. 

Mientrastanto e directiva di EPI hunto cu e 
unit managers a sinta cu representantenan di 
Ministerio di Enseñansa, KPMG y e compania 
Balance di Curacao cu ta guiando e proceso 
di implementacion di “functiehuis” nobo pa e 
sector di enseñansa na Aruba pa asina asisti EPI 
den e evaluacion obhetivo di e funcion di unit 
manager na Colegio EPI. 

Minister Hooyboer-Winklaar ta convenci 
cu e proceso aki, cu guia di profesionalnan 
externo, lo contribui na un structura mas 
transparente y balansa pa e instituto importante 
aki. 

Despues di tur discusion 

Minister Otmar 
Oduber a cenclui pa 
REVOCA su retiro 

E PREOCUPACION di Minister Otmar Oduber, 
ta tras di lomba y esaki a keda bisa tambe den e 
reciente Conseho di Minister. 

E carta cu Otmar Oduber a entrega na Gobernador 
dia 6 di februari, a wordo revoca. 

Esaki kier men cu e capitulo ta sera pa loke ta 
entregamento di su retiro. 

Varios di e puntonan cu Minister Otmar 
Oduber tabatin como su preocupacionnan 
wordo discuti den Conseho di Minsiter. 
Segun e mandatario, awor cu e ractificacion a tuma 
lugar, e mesun merdia e carta a wordo hala aden. 
Na momento cu e proceso wordo encamina na un 
forma serio, cu ta loke el a pidi, e mes lo bin bek y 
splica na prensa e puntonan di enfoke, e puntonan 
cu e ta sinti cu ta necesario, cu tabata tin mester e 
atencion. 

E no ta kere cu un documento mester ta publico, pa un 
hende por bisa si, con serio e situacion tabata of no. 

Otmar Oduber a splica cu si no tabata tin e seriedad, 
e pasion pa bisa cu enberdad ta compronde como 
Gabinete, cu e puntonan aki ta puntonan importante, 
e otro coleganan a haci uso di e oportunidad pa 
presenta, cu si na un forma sincero y honesto ta bisa 
cu ta tuma nan y ta pone accion riba nan y ta bay 
cura pa nan tin consecuencianan positivo tambe, e 
ora no ta bal la pena sigui hunto. 


Awor cu tin claridad, tin cu realisa cu tin punto cu 
por ta dor di e gran cantidad di trabao cu tabatin, a 
overlook nan cu tabata prioridad pa cierto Minister 
riba nan area di responsabilidad, pa ley, via LIM 
(Landsverordering Instelling Ministeries) cu por ta 
no por a cumpli cune y cu awe, despues di e retreat 
cu tabatin, hunto cu miembronan di Parlamento 
riba e trabaonan cu falta, tin un base hopi solido y 
di confiansa, naturalmente di team, cu ta bisa cu ta 
bay cana padilanti. 


Opocision ta papia di carta, pero nan mester a yama 
e Minister den un reunion masha dia, si ta serio. 

E intencion tabata pa haci politica y hinca Otmar 
Oduber den stoma di Mike Eman, hink’e den stoma 
di AVP of di hinca un Arthur Dowers den stoma di 
Otmar of di Benny Sevinger. 

Pa tur hende sa, e carta di retiro di Minister Otmar 
Oduber no ta vigente mas. 

Minister Paul Croes ta anuncia: 

Plataforma Digital 
di trabou ta wordo 
presenta durante 
Expo Trabou 2016 



CUMPLIENDO cu un mocion presenta den 
Parlamento durante tratamento di Presupuesto 
2016, Minister di Labor y Hubentud drs. Paul Croes 
a anuncia e “launching” di e Plataforma Digital di 
trabou durante e Feria Laboral na April binidero. 

“E plataforma electronico aki mester bira e enlace 
entre trabounan di nivel MBO/HBO y Universidad y 
nos hobennan studiando den exterior. Asina aporta 
na crea un forma mas facil pa hobennan por haya 
trabou”, e Minister a reitera. 

Minister Paul Croes y su conseheronan ta buscando 
ofertanan na e momentonan aki y lo tambe duna 
instruccion na Departamento Progreso laboral (DPL) 
pa encarga cu e mantencion di e Plataforma 
Digital aki. Desempleo bou di hubentud ta keda un 
preocupacion aunke cu esaki a baha drasticamente 
for di 2009 pa awo. 

Na 2009 rond di 33% di nos hobenan tabata 
desemplea. Na 2014 a cera esaki na 22%. 

Minister Paul Croes ta premira un caida den e cifra 
aki mirando esfuersonan di Gobierno pa stimula e 
mercado laboral pa nos hobenan. 

“Cu e Plataforma Digital di trabou aki, mi ta premira 
un forma unda hobennan lo por aplica directamente 
na diferente instancianan y companianan na Aruba. 
Esaki lo facilita e hoben pa asina yega mas lihe na un 
empleo di nivel cu e la studia p’e. 

Mi meta primordial ta pa crea oportunidad pa nos 
hobennan p’asina mañan nan por ta lidernan di nos 
pais”, Minister Paul Croes a conclui. 








FERTEC N.V. 

AIRCOIMDITIOIM & REFRIGER/VTION 

Address: Caya Ernesto o Petronia 45 Email: fertecnv@hotmaii.com 
Tel; (297) - 5882860 Cell; (297) - 5633766 

Seriously efficient air conditioning 

A smart solution for your 
busines or home 


5 ton unit, 5.3 amps 

24 hours a day, 7 days a week 
is about 230,- AWG monthly 





SEER up to 25.00 

Sl ,1URCF 

Home Energy System 

New generation of 
inverter minisplit 


The Only Inverter Central 
Unit with 

Solar Panel Connection 


LENNOX 



Scatsman 

KtSyrttfm 

OOOO 

PrODtGLf 



Investigacion 
conlrabanda 
di droga y 
arma 

KRALENDIJK - Den e madrugá y oranan 
tempran di mainta di diadomingo ultimo, 
Cuerpo Policial Hulanda Caribense, den 
colaboracion estrecho cu Guardacosta y 
Aduana, a ehecutá un investigacion relacioná 
cu probabel contrabanda di droga y arma. 
Guardacosta por a colaborá como cu durante 
di un patruya cu un avion a localisá e boto 
conserni den e investigacion. 

A haci tres detencion y a confiscá un cantidad 
di, probablemente, droga pisa, droga sóft y 
arma. Banda di esey tambe a confiscá un auto, 
un boto y un montante di sén cash. Como cu 
e investigacion ta andando no por duna mas 
informacion n’e momentonan aki. 

Specials pa Februari 

Tur corte 25 florin 
Hair Blow pa tur largura 45 florin 
Tinte, Corte & Blow 125 florln 
Wax Sejas 20 florln 

Yama 582.5599 pa bo cita. 




MINISTER di Asuntonan Social y Hubentud 
ta keda preocupa pa e cantidad di termento cu 
ta sosode bou di hubentud. 

“Efecto di bullying por ta fatal pa un persona. 
E consecuencia ta daño permanente, trauma, 
auto estima abou, rabia y tristesa. Nos no por 
tolera esaki”, Minister Paul Croes a mustra. 
Den e maneho social dirigi riba nos hobennan 
ta pone enfasis riba e punto aki. Bull)dng ta 
stroba un persona pa desaroya su maximo 
potencial. Esaki ta den liña recta contra e 
maneho dirigi riba nos hobennan. 

Na cierto paisnan termento of‘cyber bullying’ 
hasta a resulta den suicidio of masacre. 

“Nos partnernan den e lucha contra termento 
ta scolnan, fundacionan, instancianan dirigi 


riba nos hobennan y sin laga afo mayornan. 
Fundacion pa nos muchanan y Telefon pa 
hubentud ta dos partner importante den e 
lucha contra bullying. Nos lo sigui apoya nan 
den esaki”, Minister Paul Croes a informa. 

E maneho Integral di Hubentud ta concentra 
riba accionan tambe pa para e fenomeno aki. 
Diferente expertonan den e tereno social y 
husticial ta dirigi nan esfuersonan den un 
forma preventive, pero tambe represivo p’asina 
yega na miho forma con pa para e fenomeno 
aki. 

E fenomeno aki ta uno preocupante mirando 
cu bullying por ocuri den diferente forma. 
Bullying por ocuri e. o. pa medio verbal, 
emocional y te hasta, cu desaroyononan 


tecnologico, nos por papia di ‘cyber bullying’. 
Hopi no ta consciente di e efectonan cu 
bullying por tin pa bida largo. Esaki ta pone 
cu Minister di Asuntonan Social y Hubentud 
ta keda pone enfoke riba conscientisacion y e 
lucha contra “bullying”. 

Banda di esaki mester tene na cuenta cu termento 
ta empugna cu derechonan internacional di 
mucha. Mirando e problematica creciente U.N. 
tambe a uni nan esfuersonan p’asina elimina 
e fenomeno preocupate aki cu muchanan ta 
keda confronta cu ne no solamente na Aruba, 
pero rond mundo henter. 

Ultimo estudionan haci na Aruba a mustra 
cu 1 di cada 2 mucha ta keda geter. Esaki ta 
cifranan alarmente cu ta demonstra cu mester 
sigui bringa e fenomeno aki. 

Departamento di Salud Publico riba contaminacion di 
awa na Divi Village 

Un caso isola sin impacto 
riba suministracion 
general di awa 


DEPARTAMENTO di Salud Publico ta na 
altura cu recientemente diferente turista, 
grupo local y trahadonan a bira malo cu dolor 
di cabes, dolor di stoma y sacamento despues 
di a bebe awa di cranchi na Divi Village. 
Seccion di Higiena di Departamento di Salud 
Publico ta determinando e situacion n’e 
momentonan aki, dor di tuma contacto cu 
diferente instancia di cuido y profesionalnan 
riba e tereno aki. 

Tabata wordo menciona cu e fout ta sinta n’e 
hecho cu equibocadamente a conecta e sistema 
di Divi Hotels riba tuberia di Bubali Plas. Cu ta 
wordo usa pa muha e.o. e golf-course di Divi. 
For di e articulo di Departamento di Salud 
Publico, esaki no ta ser conclui. 

E ta un situacion fastioso, pasobra ya caba tin 
turista cu a cuminsa na denuncia e hecho aki. 


e.o. riba TripAdvisor. No ta exclui cu algun di 
e turistanan aki, hasta lo evalua di cuminsa un 
caso pa daño y perhuicio. 

Departamento di Salud Publico hunto cu e 
representantenan di Divi Village a organisa 
un accion urgente pa alivia e situacion 
y a tuma tur e medidanan necesario pa 
contene y coregi e daño mas liher posibel. 
E sistema di awa potabel di e resort a wordo 
trata bou di guia di Departamento di Salud 
Publico. Por informa cu e investigacion a 
demostra cu e contaminacion di awa a sosode 
riba tereno di e hotel mes y no cu e awa a yega 
n’e resort contamina. 

Departamento di Salud Publico a haci test 
microbiologico n’e red di tuberia general di 
awa di WEB y a conclui cu e calidad di awa ta 
completamente segun norma. 

Awor aki Departamento di 
Salud Publico ta colectando 
tur informacion di esnan cu ta 
presentando cu e sintomanan di 
dolor di cabes, dolor di stoma y 
sacamento, pa establece un link 
clinico epidemiologico. 

E hotel conhuntamente cu 
Departamento di Salud Publico 
lo bay establece causa di e 


contaminacion di awa. 

Lo laga X-ray e sistema di tuberia cu ta bou tera 
pa por saca afo unda e contaminacion por ta. A 
involucra PAHO pa duna asistencia mas pronto 
posibel cu un experto pa contene e situacion 
mas liher y completo posibel. 

Departamento di Salud Publico ta enfatisa 
cu na momento cu un persona bira malo cu 
sacamento y/of diarea y ta sospecha cu e por 
a come of bebe algo cu tabata contamina, pa 
acudi cerca su dokter di cas. 

Tur dokter di cas tin e obligacion di meld 
esaki na Seccion di Malesanan Contagioso di 
Departamento di Salud Publico. 

Pa di e forma aki Departamento di Salud 
Publico por tin un mihor bista riba e casonan 
di contaminacion y por eherce un investigacion 
mas rapido y eficiente posibel. 

Pa mas informacion por tuma contacto 
libremente cu Departamento di Salud Publico 
na tel. 522-4200. 

Ta enfatisa cu e contaminacion ta isola na Divi 
Village so y no ta den sistema di suministracion 
general di awa di WEB. 

E sistema di tuberia di WEB ta diseña di tal 
forma cu dificilmente un contaminacion isola 
por bay bek den e tuberia di WEB. 

Den WEB su red di tuberia tin punto di control 
cu ta sera e sistema pa evita contaminacion di 
e suministro general. 

Regularmente tanto laboratorio di WEB como 
Landslaboratorium ta test awa di bebe na 
puntonan strategico den e red di distribucion 
di WEB bou guia di e seccion di Higiena. 

Ta bon pa sigura comunidad cu tur instancia 
concerni, esta Departamento di Salud 
Publico, WEB y Aruba Tourism Authority tin 
e situacion aki como prioridad y ta trahando 
conhuntamente pa soluciona e situacion cu a 
presenta. 


HANDYMAN 

Ta hasi tur tipo di construction 
Y hasi cura limpi 

Pa tur trabou di cas, 

yama na: 592-5766 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZZragon spec\áv% 


SamsungsS minl 
af). 316.00 

Also: Samsung S6 , s6 mini, Samsung S4, Samsung 4 mini, S3 mini etc... 
Accessories fof all Samsung and Iphone models 

Toshiba Laptop 15.6 “ 4Gb 320Gb hterddisk. Afl. 900.00 
Hp Ink catridges, Unrversal laptop adapters etc.. 
iTunes gift cards $ 10.00. $ 15.00 and $25,00. 

Google play cards and Playstation Network cards. 

Sales, repair and accessories for a)l Samsung rrKXlels and other cellulars. 
Unkxk, rebad, reset, upgrade, replace lcd, keypad, speakeretc. 

Parlamentario Donny Rasmijn (AVP) 

Parlamento kier haci ^^caminda 
pazuid^^ na Savaneta mas sigur 
pa trafico! 



E “CAMINDA pazuid” na 
Savaneta cu ta core for di ex-Warda 
di Polis pa Mariniers Kazerne ta un 
caminda den “bebouwde kom” cu 
ta wordo hopi usa diariamente. 
Hopi automobilista ta use pa evita 
trafico, pa hiba muchanan skol, 
pa bay misa y pa hiba muchanan 
haci deporte. Tambe dos di e 
restaurantnan mas bishita di Aruba 
ta riba e caminda aki. 

Dus e ta un caminda hopi druk 
unda cu varios biaha autonan ta 
accidenta tambe lamentablemente. 

Segun Parlamentario di AVP, 
Donny Rasmijn, varios biaha auto 
ta cay for di e brug banda di The 
Flying Fishbone Restaurant y 
frecuentemente tin auto ta dal y 
kibra cura di hende, hasta tin cu ta 
core bay. Bishitante di e bario tin 


basta tempo ta pidi pa Gobierno 
tuma accion pa haci e caminda mas 
sigur pa trafico. 

“Den e proyecto “Green Coridor” e 
ta inclui, pero no por warda mas te 
ora cu accidente fatal pasa”, Donny 
Rasmijn ta bisa. 

Durante di tratamento di 
Presupuesto 2016 di pais Aruba, 
Donny Rasmijn a presenta un 
mocion unda cu ta urgi Gobiemo pa: 
Cumpli cu e deseo di habitantenan 
pa instala vangrail n’e duiker (bmg) 
banda di The Flying Fishbone 
y instala verkeersdrempels na 
lugarnan estrategico di dicho 
caminda pa preveni accidente y 
haci e bario mas sigur pa trafico. 
Haci locual ta necesario p’e awa cu 
ta acumula banda nort di e brug 
por vloei af pa lama. 



Complete Solutionfor 
Payroll and 
Human Resources 


Reol Software, Reo! Soppon 


VCC International 

ARUBA 
(297) 583-7072 


info(^vcc-int.com 

CURAÇAO 
(599) 738-7067 


www.vcc-intcom 

BONAIRE 
(599) 717-6067 


Intemational NV 


REALSOFTWARE |REALSUPP0RT|VCC 


Testdrive our New HRM 

Citizens 

Insurance 


■ennia 


Entrante 1 di Maart, Polis lo no asisti accidentenan 
den trafico unda no tin heridos of infraccion di ley. 
Abo sa ki number bo mesteryama? 


1^^ MASSY INDIA 

UNITED 


Guardian Group 


UNITED 
INSURANCE 


ASSURANCE 

Ihe art of being smart* 


Bo compania di seguro tey pabo 


YAMA 165 


Insurance Association of Aruba 

PROVIDING DETTER IMSURANCE TOOETHER 




Minister 
Otmar Oduber 
ta confirma cu 
turismo ta den 
crisis! 

Lo hoci uzo di fondo di reserva pa 
mercodeo 


“FOR DI algun aña caba nos ta hibando un discusion 
cu Minister di Turismo riba e calidad di turistanan 
cu ta biniendo Aruba y tambe e cantidad di placa cu 
turistanan ta lagando atras. 

Na momento cu nos tabata cuestiona Otmar Oduber 
esaki tabata bira masha onsportief y masha arogante y 
tabata ignora e criticanan. Nos mester recorda Otmar 
Oduber cu nos trabou ta pa vigila y controla Gobierno 
y duna sugerencianan caminda por pa por engrandece 
nos turismo”, segun Dangui Oduber. 

“Esey no ta kita afo cu nos tarea y obligacion ta pa 
informa nos pueblo corectamente sin tin cu manipula 
cu informacionan. No ta for di awo, pero for di 2 aña 
pasa caba nos a bin ta informando nos pueblo riba e 
trend nobo den nos turismo. 

E trend nobo aki ta cu turistanan cu ta biniendo Aruba 
no ta kedando na hotelnan mas sino mas bien na “other 
accomodations”. No solamente esaki ta un trend sino 
e turistanan Venezolano cu a aumenta na un forma 
explosivo nunca por a wordo considera como turista. 
Nos a atende cu e fenemomeno aki durante tratamento 
di Presupuesto 2015 y na luga cu Otmar Oduber a tuma 
esaki na serio y busca solucionnan na e momnento ey, 
a bay sinta hunga wega sushi politico manera ta su 
custumber. 

El a bay bisa cu mi lo ta insultando Venezolanonan, el a 
pidi te hasta pa mi pidi un disculpa na e Venezolanonan 
pa e supuesto insultonan. Awe e propio Minister 
Otmar Oduber ta bin reconoce e fenomeno nobo aki y 
ta admiti cu tin probleman den nos turismo”, Dangui 
Oduber ta bisa. 

“Pa 8 luna consecutivo grado di ocupacion di hotelnan 
ta cayendo. Pa 8 luna consecutivo REV PAR ta bin ta 
cayendo. Mas cu 400.000 turista cu a bishita nos pais 
aña pasa NO a hospeda na hotelnan sino na “other 
accomodations”. 

Di e 400.000 turista aki 276,000 turista Venezolano 
NO a keda na hotel. E 276,000 turista Venezolanonan 
aki NO por wordo cualifica como turista, pero mas 
bien como turistnan cu a bin Aruba pa saca dollars y 

divisas di nos pais. 

No ta pornada banconan a kita mashinnan di point of 
sale for di comerciantenan cu tabata haci negoshi cu 
e machinenan aki. No ta pornada awe bo ta wak na 
tur bancomatico den tur skina un nota cu no por lanta 
dollars mas. 

Loke nos ta condena ta cu Otmar Oduber ta broma cu 
cantidad di placa cu turistanan a laga atras a crece, 
pero e mester por sa miho cu esaki no ta cuadra cu e 
realidad. 

Na momento cu un turista Venezolano swipe su carchi 
pa saca dollars, e transaccion local aki ta wordo registra 
como placa cu a wordo laga atras den nos economia. 
En realidad e placa NO a wordo laga atras sino mas bien 
e placa a wordo saca for di nos economia. E crecemento 
di turistanan Venezolano NO ta uno logico y nunca por 
a uza esaki como un crecemento real pasobra e NO ta”, 
di acuerdo cu Dangui Oduber. 

“E situacion actual den nos turismo ta uno di crisis 
mirando cu mas di 30% di turistnan cu ta bin Aruba NO 
ta keda na hotelnan. Nos mester tene bin na cuenta cu 
hotelnan ta emplea gran parti di e mercado laboral na 
Aruba. For di entrada di hotelnan A.T.A. mes ta haya 
su entradanan cu ta wordo uza pa mercadea na Aruba. 
Hotelnan ta paga tur impuesto cu tin y ta cumpli cu 
tur ley vigente. Na momento cu hotelnan cuminsa bay 
malo esaki lo crash nos economia. E ta un situacion 
hopi tenso y grave. 

Awe Otmar Oduber ta duna oposicion rason pasobra 
awe e ta bin admiti cu tin un trend nobo den turismo y 
p’esey mester cambia e strategia di mercadeo. Awe ta 
bay uza placa cu ta destina pa ora tin crisis pa mercadeo 
di nos turismo. Awe ta bay mishi cu placa NO mester 
mishi cu ne, pasobra e placa aki ta destina como reserva 
na momento cu tin crisis. 

E unico conclusion cu nos por saca afo e ora ta, Aruba 
su turismo ta den crisis na e momentonan aki mirando 
e ultimo delcaracion di Otmar Oduber y tambe e hecho 
cu e ta bay uza placa di reserva pa mercadeo siendo 
cu ya e tin miyones di florin caba na su disposicion pa 
haci mercadeo. 

E ora toch nos mester para keto y puntra nos mes un 
rato si e placa cu ta wordo uza pa mercadeo a duna 
resultado y a sirbi e proposito. 

Otmar Oduber su maneho mas bien a converti Aruba 
den un “cheap destination”, Dangui Oduber ta termina 
bisando. 




OPPA ta invita su miembronan pa un Santo Sacrificio di Misa na Pro- 

Catedral na Playa 

E miembronan di OPPA y nan famia ta keda cordialmente invita, pa asisti na 
un Santo Sacrificio di Misa na Pro-Catedral na Playa, pa pidi bendicion pa e 

Aña Nobo cu a caba di cuminsa. 

Esaki lo tuma diadomingo awo, dia 28 di februari 2016 pa lO’or di mainta. 

Ta informa tambe cu pa 9’or y mey ta bay tin un Caminda di Cruz pa esnan 
cu ta desea di participa na esaki. Despues di misa lo tene un encuentro 
social pa e miembronan y nan famia den Hofi di Maria, cu ta keda banda 
di Pro-Catedral. Aki e miembronan por pasa bebe koffie, te y come un pida 
pandushi, mientras cu nan ta combersa y intercambia cu e otro miembronan 

y nan famia. 

Nos lo topa diadomingo awo y pasa un rato ameno despues di a ricibi nos 

bendicion. 



^ Authorized Reselfer 


iPad Pro 

Thin. Light Epic 


fStore 

A R U B A 

Ponton 67B| CayaSetico Croes 49 | Oranjestad, Aruba 1588.21671 www.istorearuba.com 

Dangui Oduber (MEP): 

Gobierno ta kita e 
drecho adkeri di tur 
pensionado di APFA 
y Svb! Basta nan 
bisa nan a scapa e 
fondonan! 


“CADA bes nos mester scucha sea Prome 
Minister Mike Eman of lider di fraccion di 
AVP Rene Herde’ ta papia tocante sea e fondo 
di SvB of e fondo di pensioen di APFA. Nan ta 
bisa cu nan a rescata e fondonan aki y a scapa 
e fondonan aki. 

Loke nos ta lamenta ta e malinformacion 
y mitad berdad cu cada rato nan ta keda 
menciona. Ta condenabel con ta malifnorma 
pueblo sin conta henter e berdad kendenan 
realmente e percura pa garantiSa existencia 
di e fondonan”, segun Dangui Oduber. 


“Ta importante pa tur pensionado di APFA, 
esta esnan den servicio di Gobierno, esnan cu 
ta traha sea na Setar N.V., WEB N.V., Elmar 
N.V. of na cualkier otro N.V. di Gobierno cu 
ta contribui na e fondo di APFA ta informa 
cual ta e decisionnan cu Gobierno a tuma 
perhudicando tur esnan cu ta bayendo cu 
pensioen y tin cu bay cu pensioen ainda. 
Anteriormente, prome cu e famoso reforma 
(medida) di Mike Eman y su Gobierno tur 
deelnemer (pensionado) di APFA ora e baha cu 
pensioen tabata cobra 70% di su ultimo salario. 
Banda di esaki e tabata ricibi tambe e pensioen 
di AZV y tur esakinan e por a cobra na momento 
cu e yega e edad di 60 aña. Mike Eman a hiba 
un campaña y a haci e promesa cu ‘over 
his dead body’ lo aumenta e edad di 
pensioen na 62 aña. 

Una bes den Gobierno no solamente 
Mike Eman a aumenta e edad di 
pensioen na 65 aña pa tur esnan cu 
ta pagando nan prima via APFA. 

Banda di esaki e Gobierno actual a 
reforma APFA y a bin cu ‘franchise’ y tambe 
middenloonregeling”, Dangui Oduber ta 
bisa. 

“No solamente e Gobierno aki a kita 60 luna di 
pensioen, el a pone e empleado publico traha 
mas pero tambe e la kita casi 50% di su salario. 
Mañan ora e empleado publico baha cu 
pensioen el o bay cobra 50% menos pa 
pensioen. Na luga cu Gobierno a salvaguardi 


un pesioen husto pa tur 
e prima cu e empleado 
publico ta paga ta kita 
for di dj’e. Gobierno mes 
no a duna nada di su 
banda pasobra ta esnan 
cu ta contribui ta wordo 
sacrifica. 

Kiermen ora Mike Eman ta 
bisa cu el a scapa e fondo 
di pensioen di APFA e ta 
gaña, pasobra Gobierno 
NO a haci absolutamente 
nada pa scapa e fondo 
aki. Esnan cu realmente 
a scapa e fondo ta e deelnemersnan. Ta nan 
t’esunnan cu mester bay traha mas, entrega 
mas y cobra menos mañan. Ta nan ta esnan cu 
mester a entrega casi 300 miyon cu nan tabatin 
derecho riba dj’e pa garantisa extistencia di 
e fondo di APFA. Gobierno di su banda NO a 
duna ningun contribucion di placa, pasobra 
loke Gobierno a haci ta fia placa di APFA 
pa paga APFA bek loke e tabata debe. 

De facto ainda Gobierno tin un 
debe grandi habri cerca APFA, 
pero e empleado publico y e otro 
deelnemers nan di APFA si a 
entrega grandemente. 


anteriormente ora un ambtenaar baha cu 
pensioen e tabata cobra 70% di su ultimo 
salario actualmente ora e baha esaki ta wordo 
calcula a base di su salario promedio durante 
henter su carera. 

Esaki ta nifica cu e empleado publico a bai 
atras cu por lo menos 50% di su pensioen. 

Manera cu e castigo aki ainda no ta basta, 
Mike Eman a aumenta e edad di pensioen di 
SvB tambe te cu 65 aña y tambe a aumenta e 
prima di AOV cu 30%. 

Un empleado publico lo entrega danki na Mike 
Eman 120 luna di pensioen (60 luna di APFAy 
60 luna di SvB). Esaki no ta husto y mas bien 
por wordo considera un abuso contra e clase 
trahador. 

Na e manera aki tur hende por bisa cu nan a 
scapa e fondonan si ta e trahado mes a wordo 
castiga y sacrifica pa scapa e fondo. Gobierno 
di su banda no a duna ningun 
placa adicional pa garantisa 
existencia di e fondonan 
aki”, Dangui Oduber a 
conclui. 



Mike Eman mester stop di papia 
y stop di menciona cu el a scapa 
e fondo di APFA, pasobra na 
un forma obligatorio e 
empleadonan publico 
mester bay traha 
mas pa mayan 
cobra menos. E 
Gobierno aki a 
kita 60 luna di 
pensioen for di 
ambtenaar. 

S 

Minister Dowers na Evelyn Wever-Croes: 

Pa por ricibi contesta 
MEP mester ta den 
Parlamento! 

Cada biaha ta bandona sala pa no scucha e berdad 


“E COS aki ta masha facil, si bo kier 
ricibi e contestanan, bo mester ta den 
Parlamento”, asina Minister di Husticia, 
mr. Drs. Arthur Dowers a contesta riba 
e declaracion haci pa lider di MEP, 
den cual el a acusa e mandatario di 
no ta contesta preguntanan haci di 
Parlamentarionan. 

“Ta constantemente MEP ta haci 
pregunta pero ora di haya contesta 
nan ta core, pasobra ta obvio cu e 
realidad ta hopi diferente na locual 
nan kier pinta eyfo”. 

E miembro di Parlamento a skirbi 
den un relato di prensa cu Minister 
Dowers no ta contesta preguntanan 
di Parlamento. Na mas di un ocasion 
e fraccion di MEP, encabesa pa Wever, 
a ataca e mandatario publicamente, a 
anuncia cu no ta scucha su contestanan 
mes y ta atende solamente cu Minister 
Presidente. Es mas, nan a vota na 
mas di un ocasion den un mocion di 
desconfiansa pa baha e Minister. 
Pero pa straño cu por zona, y pa 
subraya nan falta di consistencia 
y politica bruha, awor diripiente 
nan a vota na fabor pa e proyecto 
di supervision di camara. Pues, e 
Minister no ta sirbi, su presupuesto 
no ta bon, su maneho no ta bon, pero 
su proyectonan si ta bon. 

Esaki ta djis pa ilustra cu e señora aki 
no ta consistente, no ta papia berdad 
y no kier scucha e berdad tampoco”, 
segun e mandatario. 

El a corda Wever-Croes con na luna 
di december ultimo, ora cu a yama 
un reunion pa atende e tema di 
criminalidad, cu nan tur a bandona e 
reunion. Anto den e reunion e Minister 
a presenta cu e Alto Comisario di Polis, 
Fiscal di Ministerio Publico, director di 
Departamento di Seguridad Nacional, 
kendenan tur a yega cu tin informacion 
cla pa contesta preguntanan. 


“Pero MEP no a duna importancia 
na e reunion, nan a bandona sala pa 
bay haci nan asuntonan priva”, segun 
Minister Dowers. 

MEP semper a kere cu criminalidad no 
ta bou control. Nan a kere cu ta tempo 
di su omo Rudy Croes. Ora cu nan a 
realisa cu cifranan ta mustra diferente 
y e Departamentonan ta trahando uni 
cu e mesun meta, mesora nan a sali 
na careda”. 

Ministerio di Husticia ta lamenta 
masha cu den Parlamento unda cu por 
debati, MEP nunca ta presenta, pero 
den corant nan ta haci declaracionnan 
pa aparenta cu nan ta trahando. 

“En todo caso tur pregunta ta contesta, 
awor cu boso no tabata presente na 
trabou y no ta interesa den e logronan 
di husticia, awor kier sali recori na 
mentira”, segun e mandatario a splica. 
Minister Arthur Dowers a caba di 
atende un reunion publico den 
Parlamento riba e proyecto di “camara 
toezicht” y tur Parlamentario presenta 
a aproba e proyecto unanimamente, 
pues incluyendo e fraccion di MEP 
tambe! 

Betico Croes ta hayciii<po\uii 

DIADOMINGO Minister Otmar Oduber 
a pasa bishita y mira e avancenan di e 
trabounan tumando luga na Plaza Betico 
Croes y el a keda hopi contento di por 
a mira e cambionan grandi, unda cu ta 
dunando e plaza e cara cu e merece. 

E plaza a wordo traha na aña 1986 y 
ta uno hopi simbolico pa nos pueblo 
mirando cu ta dedica na un persona cu 
ta representa masha hopi pa nos pueblo, 
nos Status Aparte y nos cultura. 

Algun luna atras Minister Oduber a bishita 
e plaza y a indica cu e ta lamenta masha 
hopi mes di mira e condicion den cual e ta 
aden, “casi 30 aña y practicamente nunca 
a haya un mantencion, a haya un beurt 
pa mantene. Apenas 5 aña pasa a haci un 
trabou riba e dak cu tin den e koepel di e 
plaza, pero esey tambe ta den condicion 
pesimo”. 

P’esey hunto cu DOW y Departamento di 
Cultura a inspecciona e luga y mira tur 
loke mester wordo haci y kico mas por 
realisa pa haci e miho uzo di e espacio 
cu tin. 


For di e momento ey a palabra cu e 
trabounan di renobacion lo ta di tal 
indole cu lo haci di Plaza Betico Croes 
un sitio multifuncional caminda lo por 
duna training, les, baile y diferente otro 
aspecto cultural. Esaki lo bay sosode na e 
parti abou di e stage cual no ta wordo uza. 
Tambe a acorda pa e back stage haya 
airco mirando e calor cu hopi biaha 
artista ta keha di dj’e y lo atende cu e 
otro aspectonan di e parti aki pa haci uzo 
optimal di dj’e. 

Igualmente a duna henter un beurt na 
henter e plaza pa dun’e un aspecto nobo, 
un aspecto mas modemo, un aspecto mas 
atractivo di loke e tabata. 

E trabounan ta canando hopi bon y riba 
potretnan por mira cu practicamente e 
parse un plaza completamente nobo. 
Despues di 30 aña Plaza Betico Croes 
ta hayando un renobacion total y lo ta 
keda cla pa Aruba henter disfruta di 
dj’e riba 17 di maart na momento cu lo 
celebra e 40 aña di nos Himno y Bandera 
y 30 aña di nos Status Aparte durante e 
manifestacion cultural. 

Pabien na pueblo 
di Aruba riba Dia 
Internacional di 
Lenga Materno 


DIA 


Internacional di 

Lenga Materno ta pone nos para un 
rato keto y reflexiona riba nos idioma matemo, 
cu ta Papiamento. 

Riba dia 21 di februari di tur aña ta Dia 
Internacional di Lenga Materno, proclama 
dor di UNESCO. Tin varios organisacion 
no gubernamental manera Fundacion 
Lanta Papiamento (FLP), Grupo Corector di 
Papiamento (GCP) y instancia di Gobierno, 
manera nos Biblioteca Nacional (BNA), 
Instituto Pedagogico Arubano (IPA), sr. Mirto 
Lacle, docentenan di Papiamento na scolnan 
avanza, Linguistanan y Departamento di 
Cultura Aruba cu ta activo cu varios proyecto 
popular. Proyecto manera “Arte di Palabra”, 
“Expedicion Rescate” y algun publicacion. 
Tur ta trahando cu hopi amor pa nos idioma 
Papiamento. 

Ta di reconoce tambe e lucha hiba 
pa reconocemento di nos idioma, te cu 
Papiamento, riba 21 di mei 2003, a keda 
oficialisa dor di Parlamento di Aruba”, Jeffrey 
Kelly ta slica. 

Nos futuro generacion 

“Lo mester sigui duna nos hobennan 
oportunidad pa demostra nan creatividad 
literario, pa promove lesamento y skirbimento 
den nos idioma Papiamento mas y mas tambe. 


pa stimula publicacion 
di arte literario den 
Papiamento. Nos escritornan 
lo por haya oportunidad di skirbi 
mas buki na Papiamento, dunando 
aporte na nos curiculo di nos enseñanza 
y enrikece e conocemento di nos idioma. 

Nos compositornan mester wordo motiva pa 
sigui compone canacionnan den nos idioma 
Papiamento. 

Responsabilidad ta di nos tur 

Mas y mas nos instancianan gubernamental 
y no gubernamental lo mester saca relatonan 
y den forma oficial y e uzo corecto di nos 
idioma Papiamento. Lo ta bon tambe pa nos 
medionan di comunicacion haci uzo corecto 
di Papiamento, pa yuda stimula esaki den nos 
comunidad. 

Den sentido general ta considera idioma, como 
e medio unificador di mas importante di un 
cultura. 

Idioma ta carga tur pensamento y experiencia 
humano, cultura y identidad. Idioma ta 
transferi cultura. Idioma ta e vehiculo 
importante di comunicacion diario entre nos. 
Gobierno di Aruba mester sigui duna prioridad 
na idioma Papiamento como un instrumento 
importante den educacion general y cultural. 
Ortografia tambe ta un simbolo sumamente 
importante, como muestra di un propio 
identidad. Mester mustra cu e oficialisacion 
por crea aprecio y stimula nos pa, cu orguyo 
y amor, siña conoce e historia di nos idioma 
materno bon. Conhuntamente nos mester 
promove e uzo corecto di papi’e y skirbi’e. 


Tambe riba nos medionan social nos lo mester 
trata di comunica cu otro den e uzo corecto di 
nos dushi lenga materno, cu ta Papiamento. 
Nos ta bay haci 13 aña caba cu Papiamento ta 
un idioma oficial, y como Arubiano nos ta keda 
cu e reto cu nos tin pa e comunidad keda bon 
educa y promove nos mes un idioma; cuid’e y 
hacie mas conoci y bon uzo di nos Papiamento 
pa generacionnan cu ta bin”, Jeffrey Kelly ta 
sigui bisa. 

30 aña di nos Status Aparte 
“Mirando e lucha largo di e pueblo di Aruba 
pa defende e identidad Arubano y e derecho 
di autodeterminacion, finalmente a surgi un 
pais nobo y autonomo dia prome di januari 
1986 y awe ya nos ta celebrando nos 30 aña 
di Status Aparte. 

Den e contexto historico aki a surgi tambe 
un rebalorisacion di nos cultura local y di 
Papiamento como idioma nacional, cu ta un 
proceso continuo. 

Demostra amor y orguyo pa loke ta di nos 

Papiamento ta sumamente importante como 
muestra di un propio identidad. E oficialisacion 
na 2003 tambe ta parti di un proceso di 
rebalorisacion social- cultural di Aruba como 
pais. Esaki por crea mas aprecio y stimula nos 
pa, cu orguyo y amor, siña conoce e historia di 
nos idioma materno bon. 

Ban cuida Papiamento como idioma nacional 
y como idioma oficial y dun’e e balor cu e 
merece.” Parlamentario Kelly ta finalisa 
dunando pabien na nos Arubianonan riba Dia 
Internacional di Lenga Materno. 

Prome Minister Mike Eman: 

Luganan di recreacion 
ta trece e bario hunto 
reconociendo na mesun 
momento figuranan 
admirabel 


“PA NOS ta importante cu tin e 
luganan di recreacion aki pa nos 
hobennan, sigur ora bo mira con e 
cancha aki ta habri e oportunidad 
cu e hobennan por hunga y e 
hendenan grandi por ta cerca. 

E ta trece e comunidad hunto, e ta 
trece e control cu nos ta desea pa 
e barionan,” asina Prome Minister 
Eman a expresa na esnan presente 


na e ceremonia di apertura. 

Otro oportunidad cu e cancha y 
parkenan aki ta brinda, ta di por 
reconoce hendenan di e bario cu 
a dedica nan bida na bienestar di 
otronan. Den e caso di Madiki, a 
dedica e mini cancha di futbol na 
Sr. Ovio Orman, tata di conocido 
Fa Orman, kende ambos a y ta 
traha masha duro pa promocion di 


deporte di futbol den Madiki, 
den Playa y na Aruba en 
general. 

Adicional na Sr. Orman, 
tambe a duna reconocemento 
na Sr. Benito Martinus cu 
entrega di un plakkaat for 
di man di e propio Minister 
President Eman y den 
presencia di Ministernan 
Sevinger di Infrastructura, 
Schwengle di Deporte y 
tambe Dowers di Husticia. 
“Awe nos kier reconoce Sr. 
Martinus tambe cu un plakkaat. 
E ta un persona cu a contribui 
grandemente na deporte y deporte 
den bario,” Premier Eman a bisa. 

Tambe e mandatario a gradici 
FCCA cu despues di a haya 
peticion di Gabinete Mike Eman 
I y II, a contribui y responde 


positivamente. Hunto cu 
departamento BoBario, nan ta 
haci un trabou grandi. 
Particularmente den e tereno di 
deporte, sr. Dito Acosta tambe ta 
hunga un papel grandi bishitando 
y coordinando e esfuerzonan cu 
tur e clubnan deportivo riba nos 
isla. 

Sr. Fa Orman a bin dilanti pa 
hiba palabra, gradiciendo e gesto 
grandi aki den nomber di su Tata 
y su famia henter. El a menciona 
con Ovio tabata un ehempel p’e 
mescos cu e tabata un ehempel pa 
hopi otro hoben den e bario. 

Sr. Orman ta contento cu Aruba 
tin un Gobierno cu ta haci tipo di 
proyectonan aki y ta sinti e esencia 
di pakico mester bin cu nan. 
“Esaki ta un proyecto cu ta wordo 
haci cu dedicacion,” el a bisa. 

Dia 16 di april awor 

Lo tin desvelo di 
relieve di Mama 
di Cultura na 
Paseo Herencia, 

combina cu un Parada Cultural cu lampi 



FUNDACION Bernadina Growell, den 
cooperacion cu Paseo Herencia, Centro di 
Bario Brazil y Insituto di Cultura a tene un 
conferencia di prensa pa anuncia e siguiente 
actividad. 

Drs. Mervin Wyatt-Ras den nomber di 
Fundacion Bernadina Growell a anuncia cu 
dia 16 di april benidero lo desvela un relieve 
di nos inolvidable Mama di Cultura, señora 
Bernadina Growell-Kock, den felis memoria. 
E artista encarga cu e relieve ta señora Maritza 
Erasmus. E lo ser coloca na Paseo Herencia 
durante un ceremonia oficial. 

Na Paseo Herencia lo tin un exposicion di 
siluetanan di Bernadina y un ceremonia y 
show na encargo di sr. John Freddy Montoya 
hunto cu su coleganan di Departamento di 
Cultura. Prome cu e ceremonia lo tin un Parada 
Cultural, cual parada cu cuminsa desde 6 or 
entre RIU Hotel y The Mill. 

Aki diferente organisacion, empresay instancia 
lo coopera pa trece un evento cultural riba 
caya. 

Pa cu esaki ta buscando sosten siguramente pa 
por organisa e evento y esakinan ta bon bini. 

Wyatt-Ras a splica cu Fundacion Bernadina 
Growell ta existi casi un aña y prome cu esaki 
un grupo di amigo di Bernadina a uni den un 
comision (pa 5 aña) pa rindi homenahe n’e 
personahe femenino importante di nos cultura. 
A logra pa hunto cu Gobierno di Aruba duna 
un caya nomber di Bernadina Growell-Kock. 
Pa 5 aña consecutivo a organisa anualmente un 
Festival di Canto cu Cancionnan di Bernadina, 
su esposo Cecil Growell den felis memoria y 
diferente otro musico Arubiano. 

Hunto cu Centro di Bario Brazil ta trahando 
hunto durante 5 aña consecutivo den cual 
Brazil ta organisando su Parada Cultural cu 
cada dia ta birando mas grandi. 

Ta drechando e cas unda cu Mama di Cultura 
a biba y intencion ta p’esaki bira un Centro di 


Sr. Chico Harms, Presidente 
di directiva di Centro di 
Bario Brazil a trece padilanti 
cu ora cu Fundacion a 
aserk’e pa organisa un 
Parada Cultural dia 16 april 
y el a yama reunion cu 
lidernan di gruponan cu 
sa participa n’e parada e 
reaccion tabata sumamente 
positivo. 

En bista cu e parada ta 
anochi e lo introduci e 
concepto di lampi, pues e 
lo bira un Parada Cultural 
cu lampi. 

E ruta lo ta for di RIU 
y The Mill te na Paseo 
Herencia. Tin cu menciona 
cu ya architect, sr. Roland 
Janssen, a traha e ruta p’e 



parada. 

Sra. Maritza Erasmus a elabora encuanto su 
trabou como artista riba e relieve di Bemadina. 
Mientras cu e ta trahando el a sinti manera cu 
Bernadina ta presente. E lo traha special y ta 
spera cu comunidad lo gusta e trabou. 

Sr. Persey Jeandor finalmente a gradici 
diferente persona cu ta yuda entre nan 
tambe Jo cu Lena kendenan semper tey n’e 
conferencianan. 

El a clarifica cu no lo traha un busto, manera 
cu por nota cu ta ser bisa den medio di 
comunicacion. 

E relieve mes lo costa Afl. 5000,- y si tin 
persona cu kier haci donacion pa logra e 
proyecto por haci esaki serca e Fundacion. Nos 
ta habri p’esaki. 


Informacion of Museo. 

Segun Wyatt-Ras e evento aki lo haci cu ta 
hiba actividad pa Mama di Cultura na un otro 
locacion y lo dune un toke mas nacional. 

Ta di spera cu mas lo por ser haci p’e 
personahe importante sinembargo ta necesario 
cooperacion di comunidad p’esaki por bira 
exitoso. 


Sra. Candy Rasmijn-Reina a splica cu Paseo 
Herencia tin como un di su metanan stimula 
cultura di Aruba serca nos hobennan y pesey 
nan ta expone e.o. escultura y logronan di 
diferente personahe di Aruba. 

Di e forma aki turistanan tambe por siña algo di 
nos pais. Na Paseo Herencia tin relieve tambe di 
diferentepoliticoimportante y 

personahenan den mundo 
cultural. Tin un lugar tambe 
pa Bernadina eynan. 

Pesey mes e ta apoya 
e proyecto y trabou di 
Fundacion. 

Minister Benny Sevinger: 

MEHORACION 
di barionan ta 
continua den 2016 


MINISTER di Infrastructura, 
Benny Sevinger, pero tambe 
encarga cu Departamento di 
DTI a combersa cu famia Lugo di 
Timonstraat, e.o. e siman pasa 
contento di finalmente por a 
cumpli cu nan deseo di instala 
luznan LED pa ilumina mas e 
cayanan anochi. 

DTI ta forma parti di e proyecto 
di instalacion di puntonan nobo 
di luz rond di Aruba, ademas di 
cambia esnan existente pa sistema 
LED. 

E departamento a inspecciona cu 
e conexion ta wordo haci manera 
mester ta. 


Minister Sevinger 
ta orguyoso di 
forma parti di un 
Gobierno cu ta 
duna atencion 
no solamente na 
e mehoracion 
di entrada 
economico di e 
famia Arubiano, 
pero tambe ta 
tene cuenta p’e 
infrastructura 
den su bario, ta 
uno agradabel 
y cu ta brinda 
seguridad. 

E proyecto 
‘Luz den Bario’ 
a cuminsa na 
2012ydespues 
di cambia y 
instala miles 
di punto nobo 
di luz, awor 
ta inicia su 
siguiente fase 
den 2016. 

“ E t a u n 


proyecto cu Gobierno ta mira den 
diferente aspecto: Un t’e aspecto 
di seguridad den e barionan 
caminda mas luz bo tin, mas 
seguridad bo tin; dos ta cu e ta 
baha nos consumo di coriente 
como Gobierno; y tres e ta bay den 
tecnologianan berde cu ta mihor 
pa nos medio ambiente. 

E metanan ey Gabinete Mike 
Eman II a pone su dilanti pa loke 
ta maneho di luz publico y nos ta 
implementand’e,” asina Minister 
Sevinger a splica. 

Atrobe ta un muestra di con 
Gabinete Mike Eman I y II ta traha 
den ekipo caminda Ministerio 


di Sevinger ta envolucra 
pa medio di DTI, pero 
Minister de Meza cu ta 
representa compania 
estatal Elmar N.V., hunto 
cu Minister di Finanza, 
Angel Bermudez ta aloca e 
fondonan necesario. Prome 
Minister Mike Eman ta 
sigui e avancenan di serca 
y ta duna un empuhe ora cu 
ta necesario. 

E titular di infrastructura, pero 
tambe Medio Ambiente a duna di 
conoce cu “Minister President tur 
siman ta cana den e barionan y tur 
siman ta traha lista, no solamente 
di infrastructura, pero tambe 
social. 

Tur esaki ta wordo papia den 
Conseho di Minister y cada 
Minister riba su turno ta cumpli 
cu loke e bario ta desea y loke nan 
a trece dilanti. 

Nos ta contento cu e bario di 
Madiki a haya su infrastructura 
y awor ta haya su cambio di luz. 
Esaki lo sigui den tur otro barionan 
di Aruba.” 

Como un ciudadano naci, 
lanta y biba 
den Madiki, 


naturalmente esaki ta representa 
un sentido extra di satisfaccion. 

E bario di Madiki ta un di e prome 
barionan cu nos a cambia su 
infrastructura y cu tabatin hopi 
peticion y ta un bario cu tin hopi 
aña di existencia. 

Riba ordo di Ministernan Eman 
y Sevinger, DIP, INFRA Team y 
Comision BoBario a logra pa bin cu 
un plan pa cambia henter e bario. 
A haci mayoria caya di un solo via 
pa crea espacio pa autonan por 
paray hancha e aceranan caminda 
hendenan por cana y muchanan 
por hunga cu tur trankilidad. 
Tambe a pone matanan tur 
caminda pa haci’e mas agradabel 
y ora cu e matanan ta grandi, duna 
sombra. Awor, por ultimo, a bin cu 
e iluminacion LED cu ta mas cla. 
Pero Minister Sevinger no ta pensa 
riba of caba na Madiki. 

E ta e prome pa recorda cu Gabinete 
Mike Eman II ta bay haci mescos 
pa tur otro bario di Aruba tambe. 
“Nos a haci hopi pa bario den e 
ultimo añanan, y den aña cu ta bin 
esta 2016 y 2017, tin un lista largo 
di bario pa drecha.” Di e manera 
aki trabou ta continua. 


Sorteo Big Wheel Lottery 

21 February 2016 

Diario: 

3693—7334—2440 

Corsow: 

8259-2616-^918 

Super4: 

5912 

StDomingo 

4435 8429-0223 

Flamingo: 

1778—5127—0190 

Smarty: 

4695—2911—4110 

Dayly: 

1465—8535—9308 

Unda boplaca ta SIGUR! 

Elaine Godoy - 
Sint Jago a gradua 
cu honor pa su 
masteropleiding 


CU ALEGRIA ta wordo comparti cu 
Elaine Godoy-Sint Jago a gradua cu 
honor pa su masteropleiding ‘Special 
Educational Needs’. Hunto cu un grupo 
di mas o menos 200 studiante, el a a 
gradua un di e miho studiantenan cu un 
gemiddelde cijfer di 8,2. 

Prome cu esaki el a haal su bachelor 
degree den lerarenopleiding biologie. 
Elaine tabata un alumno di Colegio 
Arubano y na 2007 el a caba y sigui cu su 
estudio na Hulanda. 


Elaine a mustra di tin hopi pasion den su 
trabou cu e ta haci pa yuda muchanan y 
ta preparando su mes pa cuminsa cu su 
carera na Aruba. Esaki tabata su meta 
primordial. 

Elaine ta casa cu Phil Godoy cu tambe 
ta cabando su master den psychologie y 
nan tin dos )du, Kaylyn y Aiden. Elaine ta 
yiu muhe di Aylyn Croes y Enrique Sint 
Jago. E ta haya felicitacion di henter famia 
Godoy, Sint Jago y Croes. 



Lider di MEP, Evelyn Wever-Croes a reuni cu sr. Richard van Zwol 

Integridad di 
gebernanlenan aclual di 
Aruba la keda lema di 
preocupacion 



RICHARD van Zwol ta Secretario di Estado den 
Asunto di Reino, e man drechi di Minister Roland 
Plasterk, tabata na Aruba y lider di MEP Evelyn 
Wever-Croes a reuni cun’e diabierna ultimo. 
Presente n’e reunion tabata tambe sr. Arkenbout 
Director di Asunto di Reino, sr. Brons representante 
di Hulanda, sra. Timmermans representante di VNO 
na Aruba. 

Sra. Evelyn Wever-Croes a informa cu reunion a bay 
bon, y cu nan a toca varios tema. 

E relacion den Reino Hulandes ta un di nan, y con 
Aruba por beneficia di esaki. 

Pero naturalmente a toca tambe e situacion 
financiero dificil di Aruba y su ultimo desaroyonan, 
awor cu e presupuesto 2016 a wordo aproba cu un 
mayoria minimo, den cual propio Parlamentarionan 
di AVP mes a vota contra. 

Y e tema principal tabata e tema di integridad di 
gobernantenan actual na Aruba. 

“Mi ta purba semper di tene un linea di comunicacion 
habri cu Gobierno Hulandes, maske no ta tur ora 
mi ta di acuerdo cu e decisionnan di Gobierno 
Hulandes. 

Mi ta asumi semper un postura critico, locual nan ta 
custumbra cun’e caba, pasobra mi responsabilidad 
principal no ta di tene Hulanda contento, sino di 
lucha pa mi pueblo di Aruba ta contento”, Evelyn 
Wever-Croes a finalisa bisando. 

Aldrich Croes den presentacion 
interesante: 

Ne por ignerá 
crimen cu 
ta afectá 
turisme 


KRALENDIJK 

No por ignorá crimen cu ta afectá 
turismo. Mester tuma accion, 
pasobra e consecuencianan por ta 
hopi grave pa turismo, sigur pa un 
pais manera Aruba, caminda por 
considerá turismo como e arder 
mayor di economia. 

Esaki ta un di e mensahenan cla 
cu a sali for di e presentacion 
cu Aldrich Croes di Aruba a 
tene diabiérné n’e conferencia 
‘Communicatie - Kracht van het 
Koninkrijk’, organisá pa RCN. 
Aldrich Croes ta un persona cu 
hopi experencia riba tereno di 
comunicacion y periodismo en 
general na Aruba. 

E ta doño di e compania ECA 
Communication Group N.V. 
Aruba ta un paraiso turistico. 
Turistanan for di rónd mundo, 
pero principalmente Merca, tabin 
e isla aki masalmente. 

Ultimo añanan por nota un trénd 
creciente di crimennan cu ta tuma 
lugar den e zona di hotélnan 
grandi na Aruba, esta e área 
conoci tambe como Palm Beach. 

ZONADI HOTÉL 

Aldrich Croes a pone un serie 
di crimen cu a tuma lugar den e 
zona aki riba un rei, cuminsando 


cu un incidente caminda dia 
26 di juli 2015 a tira un taxista 
na South Beach Shopping and 
Entertainment Center. 

“E incidente aki a lanta nos for 
di soño pa tuma nota di algo cu 
lo por bay continuá. E incidente 
aki a sosodé den e ‘prime time’ di 
entretenimento n’e sitio aki. 

A sali na cla cu tabata trata aki di 
algun hóben delincuente cu tabata 
operando pa algun tempo caba 
den sercania di algun hotél den e 
zona aki.” 

Croes a sigui splica: “Esaki a 
mustra nos riba e hecho cu crimen 
ta aumentando na Aruba y ta 
cuminsá mishi cu turismo. 

Nos investigacionnan a mustra cu 
tin basta criminalidad den e zona 
di hotél, entre otro bendemento di 
droga, sin cu Polis tabata haciendo 
suficientemente riba tereno di 
prevencion. Nos a bin ripará cu 
18 luna promé cu e incidente aki 
tabatin un atraco na McDonalds, 
den cua hóbennan tabata enbolbi. 
Tambe nos a cay riba un atraco 
armá na Paseo Herencia, tambe 
situá den e zona di hotélnan 
grandi na Aruba.” 

Di acuerdo cu Aldrich Croes, el a 
dedicá su mes pa investigá mas di 
e crimennan cu a tuma lugar den 


e zona di hotél 
ultimo añanan, pasobra na 
un cierto momento el a sinti su 
mes yamá pa yuda salbaguardiá 
bienestar di turismo y economia 
en general di Aruba. 

MAS CRIMEN 

Aldrich Croes: “Nos a tuma nota 
di ladronicia den kambernan 
di hotél, atraconan den e zona 
di hotél, bendemento di droga 
na playanan di hotél, kiebro y 
ladronicia den autonan di huur 
den espacionan pa stacioná auto 
di hotélnan, ladronicia banda di 
tiendanan den e zona. 

Tanto adulto como hóben ta 
enbolbi como delincuente den e 
crimennan aki.” 

Segun Croes, den cuadro di 
su investigacion el a papia cu 
personal di hotél, taxistanan y mas 
hende cu di un manera óf otro sa 
kico tabata pasando. 

Dia 22 di januari 2015 na 
Paseo Herencia ta tuma lugar 
un ladronicia armá Caribbean 
Cinemas. Na april 2015 
motociclistanan cu arma ta atacá 
un pareha turista enfrente di Riu 
Hotel. 

“Mi a usa mi experencia pa defini 
loke ta pasando. Mi a ripará cu 
e cnmennan den e área di hotél 
tabata birando mas violento. 


Obviamente hendenan di afó ta 
bin y ta cometé e crimennan aki 
hunto cu hende local”, Aldrich 
Croes a enfatisá. 

Croes a informá cu tabatin mas 
crimen den e zona di hotél aña 
pasá. 

Por ehémpel entre e 
establecimentonan Benihana y 
Hooters. Den un toilét publico ta 
kita pótmóni for di un persona bou 
di menasa cu arma. 

“Pa bay bék n’e taxista cu nan a tira 
na juli 2015, mi mester bisa cu mi 
a tene un entrevista cu e taxista. 
El a splica cu e mesun hóbennan 
cu a atrak’é y tir’é ya caba tabata 
operando den e área di hotél y a 
atracá mas hende. 

El a bisa cu e hóbennan aki tabata 
canando rónd algun tempo caba 
pa busca hende pa atracá, entre 
otro turista. Pa casualidad t’e a 
bira vfctima”, segun Aldrich Croes. 

Croes ta di opinion cu no obstante 
tur e señalnan aki, cu tabata indicá 
cu tabatin un trénd creciente 
di crimen cometé den e zona di 
hotélnan grandi, pues curazon 
di turismo di Aruba, no a tuma 
esakinan na serio. 

Hasta por a mira un actitut 
ignorante di parti di mandatario y 
autoridadnan di e pais. Un actitud 
cu obviamente no ta corecto. 

Drs. Mervin Wyatt-Ras, despues di reunion cu Reclassering: 

Criminalidad bao 
hobennan no por ser 
combati sin cooperacion 
entre instancianan 



SEGUN Parlamentario Mervin Wyatt-Ras 
(AVP), e reunion di Comision di Husticia 
cu Reclassering en Kinderbescherming di 
diahuebs ultimo tabata fructifero. Por a tuma 
nota di e forma con e instancia gubemamental 
ta funciona, kico ta su preocupacion y ki 
proyectonan nan ta ehecutando, manera esun 
di leertraject y kamerbegeleiding. 

Hobennan cu ta haya nan mes den problema 
cu husticia ta ser guia dor di e instancia aki. 
Huez por dicta tambe como castigo un 
taakstraf. E hoben tin cu haci labornan social. 
Alabez despues cu hobennan sali for di 
Korrektie Instituut Aruba nan ta haya guia di 
Reclassering. 

Wyatt-Ras ta haya importante pa sigui sostene 


hobennan, tambe esnan cu por a haya nan mes 
confronta cu husticia. 

Fraccion di AVP a entrega un mocion tambe pa 
proteha hobennan den medio di comunicacion. 
Un preocupacion tambe t’e hecho cu mayoria 
di hobennan cu haya nan mes confronta cu 
husticia ta hobennan di nivelnan di educacion 
mas abou cu no ta caba skol of ta drop out di 
skol. E hobennan ta wordo marca y pa nan ta 
dificil despues pa haya un trabou. Dor cu nan ta 
wordo stigmatisa nan oportunidadnan ta bira 
menos y p’e motibo ey e chens ta hopi grandi 
cu nan por keda den e circuito di criminalidad. 

Reclassering tin varios proyecto pa coloca 
hobennan bek den sociedad pa preveni e 


desaroyo negativo aki. 

Alabez lo tin cu averigua con grandi e grupo 
di hobennan ta cu ta dropout for di skol y saca 
afor kico e hobennan aki ta haci, despues cu 
nan ser kita for di skol of cu nan dropout. 

Aki diferente instancia lo mester coopera cu 
otro pa haya e informacion aki y traha na 
prevencion. 

Inversion den e hobennan aki lo costa pais 
Aruba menos cu inversion pa nan permanence 
den un instituto corecional. 

Ademas lo tin cu preveni cu hobennan ta cay 
den e circuito di criminalidad dor di fortifica 
e guia na hobennan cu cooperacion entre 
instancianan social-hudicial y enseñanza, 
segun drs. Mervin Wyatt-Ras. 


Minister Paul Croes la 
alerta comunidad riba 
practica fraudulenlo 
relaciona cu inscripcion 
pa trabou cu Citgo 



UNBES cu a identifica e situacion, inmediatamente Minister Paul Croes 
a acudi na medionan di comunicacion pa personalmente alerta comunidad 
di Aruba riba un practica fraudulento caminda ta ofrece hendenan interesa 
den un trabou cu Citgo nan registro pa un cupo di trabou a cambio di un 
suma di placa. 

Minister Croes ta condena categoricamente e acto aki y ta reitera cu e unico 
Citgo Desk autorisa pa registra potencial trahadonan ta esun cu su Ministerio 
ta bay cuminsa cu ne den luna di maart. 

E informacion a yega na oficina di Minister di Asuntonan Social, Hubentud 
y Labor, drs. Paul Croes cu tin actonan fraudulento tumando luga na tienda 
y companianan caminda ta solicita hende pa inscribi pa trabao na refineria 
Citgo. 

E personanan inescrupuloso aki ta cobra 250 florin pa inscripcion di cual 
150 ta pa capacitacion, 50 pa chekeo medico y 50 pa gasto administrativo. 

“Mester avisa pueblo pa tene cuenta y cu e hechonan aki no tin aprobacion 
di Gobierno di Aruba,” e Minister di Labor a señala enfaticamente, bisando 
acerca cu “Si tin subcontractors cu por busca hende pa traha pa nan 
compania, nan lo ta registra cerca e Citgo Desk cu Gobierno a anuncia y cu 
pronto lo ser inaugura.” 

Minister Paul Groes ta lamenta cu tin hende eyfo cu kier probecha di e 
oportunidad di trabou y e ilusion di un grupo di persona pa haya un trabou 
den refineria. Informacion obtenidor di Ministerio di Labor lo wordo pasa 
pa autoridadnan competente pa asina persigui nan via e caminda legal. 

Kice ta ^Build It 
With Art: Edicion 


1. BUILDIT WITH ART: Edicion 
ta un iniciativa nobo di Switch 
Foundation cu e colaboracion di 
EMCO pa promove y yuda desaroya 
e talento artistico di un hoben 
Arubiano, cu ta desea di bira un 
profesional den e artenan visual 
manera illustration, painting, 
photography, fashion design of 
graphic design. 

Nos ta kere cu arte ta un medio 
poderoso pa construi ciudadanonan 
sano pa nos pais y pa desaroya 
profesionalnan productivo den e 
areanan aki y nan creatividad por 
ta un contribucion masha grandi 
pa nos economia ora nan construi 
productonan y servicionan nobo, 
tambe trece mehoria y embeyece nos 
edificionan y espacionan publico. 

2. Switch Foundation ta hopi 
contento di conta cu e apoyo di e 
famia di EMCO pa realiza e prome 
edicion na unda nos ta cuminza 
chikito y a haci un aliansa cu e 
Academy of Fine Arts & Design di 
Aruba cu a postula 5 hoben cu ta desea 
di drenta den e ‘Curso Preparatorio’ 
cu lo preparanan pa por continua 
un profesion den e artenan visual. 
E hobennan lo entrega un boceto 
di un dibuho unico cu lo mustra e 
originalidad, tecnica y en especial 
lo proyecta un mensahe positivo pa 
e hubentud di Aruba. Nan tambe 
lo comparti cu e hueznan nan 
compromiso y motivacion pa cu 
arte. 

E dibuho selecciona na luna di 


maart dor di e hueznan Jhon Freddy 
Montoya, Departamento di Cultura, 
Lara Kuiperi, artista visual y Gionina 
Engelhardt, Fashion designer y PR 
di EMCO, lo wordo proyecta riba 
t-shirts cu lo wordo produci cu e 
ayudo di e team di produccion di 
EMCO. 

Emco lo guia e hoben selecciona dor 
di ful e proceso di screen printing pa 
e siña y sinti su mes comprometi cu 
e realisacion di su mesun t-shirt cu 
lo wordo bendi te ora cu e suma pa 
paga e ‘Curso Preparatorio’, cu ta 
cuminsa na luna di september cu un 
duracion di 7 luna, wordo colecta y 
asina e mes traha pa su soño hunto 
cu EMCO su apoyo. 

Nos prome edicion di Build It With 
Art ta un proceso di exploracion y 
aprendisahe y a dicidi di cuminsa 
chikito p’asina nos por evalua y 
conoce mas di e proceso artistico 
aki cu e speransa pa e proximo 
edicionnan por bira algo mas grandi 
y traha hunto cu otro scolnan di 
arte y otro companianan cu desea 
di apoya esaki. 

Unda lo por haya sa mas di e 
proyecto? 

Por sigui e proceso completo cu a 
cuminsa na januari na e Facebook di 
EMCO for di nominacion, seleccion 
di e hoben, e hoben selecciona ta 
haci e produccion di e t-shirts na 
EMCO y e benta di e t-shirts, y asina 
nos tur yud’e recauda e fondonan. 

Finalistanan di Frico 
Recipe Contest a 
enfrenta otro den 
un cook-off 


Nan a cushina nan receta live pa 
hurado den fin di siman 


PA 6 SIMAN amantenan di keshi a experimenta den cushina 
y crea recetanan delicioso cu Keshi Frico, p’asina participa 
den e “Make It With Frico-recipe contest” organisa p’e marca 
di keshi Hulandes y su distribuidor, Compra Ltd. Masha hopi 
receta a wordo entrega na Compra of via e website www. 
FricoRecipeContest.com y durante mas di 2 siman hurado a 
delibera p’asina saca e 3 finalistanan: Cadir Lampe cu su Frico 
Chicken Pie di mi wela Adelinda, Jadieene Franken cu su Frico 
Maasdame blueberry chicken y Rufina Chayadi Pastel Frico Mix 
Special. 


Diasabra ultimo e 3 finalistanan a enfrenta 
otro den un Cook-Off unda cada un di nan 
mester a prepara nan receta en bibo na ALNO 
Eurokitchen Design y presenta nan receta na 
un panel di hurado p’asina por scoge e gran 
ganador cu ta bay cas cu un premio balora na 
Afl. 3500.00. E huradonan ta: Chef Regional 
Ehecutivo di Divi Resorts, Matt Boland, 
personahe di radio y television, Ivo Yanez y 
Director di Compra Ltd., Hubert Dirkz. 


Por sigui e Cook-off riba 
e Facebook page di Compra 
Ltd, unda e recetanan lo ta 
obtenibel tambe. 

Mañan nos ta spera di 
tin e resultado final di e 
competencia interesante 
aki. 

Dr. John Kock: 

Cancer di cuero ta e cancer cu 
mas hende tin mundiaimente 

Mas di 125 caso nobo pa añaSia Aruba 

; > 


AUNKE no tin cifranan di entre 
añanan 2011pa2015pae cantidad 
di casonan nobo di cancer di 
cuero cu ta wordo diagnostica 
anualmente, specialista di Cuero 
y Enfermedadnan Venerico, Dr. 
John Kock ta bisa cu e impresion 
ta actualmente cu tin mas caso cu 
apenas algun aña pasa. 

E specialista ta splica cu e ultimo 
cifranan cu tin di laboratorio ta 
125 caso nobo pa aña te cu 2010 y 
den e tempo ey e mes tabata haya 

3 pa 4 caso nobo pa luna. 

Dr. Kock ta sigui bisa cu den e 
ultimo añanan e ta hayando 3 pa 

4 pashent nobo cu cancer di cuero 
pa siman. Esaki ta conduci pues na 
e impresion cu actualmente pues 
cu e cantidad di pashentnan nobo 
mester a subi. 

Cancer di cuero ta e cancer cu mas 
hende ta sufri di dj’e na Aruba y si 
wak e cifranan mundial, por nota 
e mesun tendencia. 

Dr. Kock a comenta cu 1.1 miyon 
Mericano tin cancer di cuero. 
E cifranan di World Health 
Organization ta mustra cu di cada 
tres caso di cancer, uno ta relata 
na cancer di cuero y hasta ta papia 
di un epidemia di cancer di cuero. 

Cancer di cuero ta wordo causa 
principalmente pa daño cu ta sigui 
acumula di e rayonan ultravioleta 


(rayonan di solo). Basicamente, 
si un persona biba hopi tempo, 
hopi aña exponi na e rayonan 
ultravioleta e efecto cu ta sigui 
acumula por conduci na daño 
permanente y consecuentemente 
na cancer di cuero. 

Dr. Kock ta subraya cu daño 
severo, esta kemadura di solo 
cu blaar, ta loke por resulta 
den transcurso di tempo den 
cancer di cuero. Exposicion na 
e rayonan ultravioleta ta algo 
inevitabel y tur persona mester 
actua conscientemente pa cu 
prevencion di cancer di cuero. 
Dr. Kock a bisa enfaticamente tur 
hende por haya cancer di cuero, 
for di e persona mas vulnerabel, 
esta muhe y hombernan blanco cu 
wowo blauw y cabey cora te na e 
persona cu color di cuero mas scur, 
kende ta esun menos vulnerabel. 

Na Aruba mayoria persona tin 
un color di cuero natural cu no ta 
sufri kemadura di solo mucho lihe, 
pero e exposicion na solo ta hopi y 
frecuente pa via di e clima tropical. 

Usualmente e persona cu bay den 
solo ta bira un poco cora y despues 
di algun dia su color ta bira bruin. 
Si e kima severo, esta cu blaar e 
por bira hopi malo na termino 
cortico, su temperatura ta subi y 


e por sufri di malestar severo cu 
sacamento. Na termino medio, e 
color cora ta bay y e persona ta 
haya un “tintje” bruin. 

E efecto di exposicion na solo na 
termino largo, esta 10 pa 20 aña, 
despues di un kemadura severo 
por ta precanceroso y/of cancer 
di cuero. 

E presencia di “spot” asina riba 
cuero ta un señal cu cosnan ta 
bayendo den direccion robes. 

E plekinan aki ta wordo yama 
keratosis. 

E riesgo pa haya cancer di cuero 
como adulto ta cuminsa cu e 
mucha cu ta haya un kemadura 
di solo severo, esta cu blaar y cu 
ta mas hoben cu 11 aña di edad. 
Mas blanco e color di cuero ta, mas 
halto e risico ta. 

E persona Tipo 1, manera describi 
pa e clasificacion Fitzpatrick, ta 
hopi blanco, e tin wowo blauw 
y cabey cora y tin e risico mas 
grandi pa haya cancer di cuero. 
Un otro grupo cu risico mas halto 
ta personanan cu a yega di haya 
cancer di cuero caba of tin cancer 
di cuero den famia. 

Factornan di risico por ta sea 
medico of genetico, segun Dr. Kock 
ta splica. Keroderma pigmentosa 
p. e. ta un condicion hereditario 
cu ta afecta muchanan for di 


chikito y por resulta facilmente 
den desaroyo di cancer di cuero. 
E mucha for di chikito tin e cuero 
di un persona di 60 pa 70 aña. Den 
caso di muchanan cu un condicion 
di cuero hereditario ya for di seis 
aña p’ariba cancer di cuero por 
manifesta su mes. 

Personanan cu a bebe hopi awa 
brak, esta awa di pos, tambe ta 
na risico, como cu e awa aki ta 
contene arsenico, cual ta toxico y 
ta contribui na haci nan cuero mas 
sensitivo. 

Pashentnan cu a ricibi tratamento 
di radioterapia, esta “bestraling”, 
sea pa cancer of condicion di 
“schildklier” tambe tin e partinan 
di nan cuero cu ta mas sensitivo y 
tin un risico mas grandi pa haya 
cancer di cuero. 

Dr. Kock ta menciona trahamento 
cu “peki” (tar/pek), un ingrediente 
den asfalt; tratamento cu cierto 
(no tur) remedi pa diabetes y 
presion halto y antibiotica, como 
otro factor cu ta haci e persona mas 
vulnerabel pa desaroya cancer di 
cuero. 

El a agrega cu tin cierto antibiotica 
comun y coriente manera 
tetracycline, cual e mes ta receta pa 
combati peishi, cu por haci e cuero 
mas sensitivo pa solo. Cu otro 
palabra e persona mester cuida su 





AWEMainta Dialuna, 22 Februari 2016 


27 


mes miho contra e rayonan di solo. 
Dr. Kock semper ta duna su 
pashentnan un lista di punto pa 
tene cuenta cu ne. Personanan cu 
ta traha na of riba lama tin mas 
chens pa haya cancer di cuero 
como cu nan ta wordo exponi na 
e rayonan ultravioleta pa medio 
di tres fuente; directamente for 
di solo, pa medio di reflexion riba 
santo blanco y via di reflexion di e 
rayonan for di e superficie di awa. 

Gran parti di pashentnan tin 50 
aña of mas, pero melanoma, cual 
ta e version maligno y pues mas 
mortal di cancer di cuero, ta mas 


comun den hendenan muhe entre 
20 y 40 aña di edad. For di e total 
di pashentnan di cancer di cuero 
na Aruba 3% tin melanoma. E 
estadistica aki ta klop cu e cifranan 
mundial. 

Cancer di cuero ta manifesta su 
mes na diferente forma. 

Un tipo ta mustra manera un fret 
of herida cu no kier cura. E por ta 
un poco hundo, tin casca cora, e 
randnan di e casca ta superficial, 
kisas eleva. 

Bo ta wak cu algo no ta cuadra, Dr. 
Kock a bisa. E tipo aki ta presenta 
mas frecuentemente den e area 


di cabes (cara/orea) y nek, e 
partinan cu ta haya mas hopi solo. 

E otro tipo ta melanoma, cual ta 
manifesta su mes den un “mole”, 
lunar of mancha cu ta cambia. E 
por ta algo cu e persona tin pa hopi 
tempo riba su cuero, pero awo ta 
cuminsa cambia, e ta crece of bira 
diki, bira mas scur of cla y/of ta 
sangra. 

Dr. Kock ta bisa cu informacion 
basico di su pashent ya ta dun’e 
un idea si e persona tin cancer 
di cuero of e posibilidad ta 
grandi cu tin cancer di cuero. 
Melanoma maligno ta presenta 


den hende di cuero color cla mas 
frecuentemente na su pia y lomba 
y den hende color mas bruin of 
scur den su planta di pia of planta 
di man. 

Departamento di Salud Publico ta 
conseha tur persona cu nota algo 
diferente na nan cuero, sea ta un 
fret, un lunar, of cualkier pleki cu 
no ta “normal” of ta cambiando, 
hasta un herida cu ta parce di no 
kier cura, pa no neglisha esaki, 
pero bishita nan dokter pa asina 
preveni cu nan condicion por bira 
un caso complica. 


En conexion cu e "Siman di Apertura" di e Main Street Express Branch 

Aruba Bank ta regala su 
clientenan premionan cash 


EN CONEXION cu celebracion di e gran apertura di e Main Street 
Express Branch, Aruba Bank ta regala su clientenan premionan cash, 
pa haci uzo di nan servicionan nobo. 

E demanda di e clientenan di awendia pa facilidadnan cu ta contene 
servicio innovativo y cu ta brinda e cliente loke e mester den un tempo 
mas cortico, ta creciendo. En conexion cu e demanda grandi aki, a 
dicidi di introduci un facilidad cu lo brinda e cliente locual e ta desea. 

E proyecto, cu ta e prome concepto di “self-service banking” na Aruba, 
lo brinda servicionan bancario completamente modernisa, cu ta facilita 
transaccionnan den forma automatisa. 

P’esey Aruba Bank ta duna premionan cash, na su clientenan, manera 
e prome cliente cu a haci uzo di Express Loans. 

Tambe nan a saca entre e clientenan nobo un ganado, como tambe a 
scoge un ganado entre clientenan cu a haci uzo di nan sistema di ATM. 

Aruba Bank ta mira e balor di mantene su presencia den centro di 
Oranjestad cu servicio facil y rapido pa esunnan cu ta traha y biba 
den cercania. Nan ta mira un corelacion entre mantene presencia y 
ta exitoso den locual cu nan ta ofrece. 

Aparte di mantene e presencia historico di Aruba Bank den centro 
di nos ciudad, e proyecto lo sigui conta cu su parkeerplaats pa 
acomoda clientenan cu ta bishita e sucursal como tambe aporta na e 
infrastructura fresco y moderno di nos caya principal. 

E sucursal aki di Aruba Bank ta e prome sucursal cu lo brinda 
posibilidadnan bancario rapido, facil y conviniente pa e bida rapido 
di clientenan y lo sigui ofrece servicio na henter e sector comercial 
den cercania. 



Arubaban 


Winner Grand Opening 
Celebration Week! 


Afl.500,- 

Hundred Flohns 


m 

Un bunita logro 

Allelanaii di 
Beginners a pasa 
nan Slar Tesl 


DIASABRAultimo, e club di landamento sincronisa, 
Barracudas Aruba, a bini hunto pa apoya e atletanan 
di Beginners di synchro cu mester a haci examen pa e 
Diploma STAR 1 y STAR 2. 


Pa STAR 1 tabatin solamente Myleishka Montilla 
Rodriquez cu a pasa e examen exitosoamente! 

Pa e STAR 2 un total di 10 atleta mester a presenta 
dilanti di e huradonan, 10 diferente ehercicio cu nan 
a practica durante varios siman largo. 

E score maximo ta di 30 punto y esun minimo ta 20 
punto. E atletanan berdad a sa di briya manera strea. 
Mayornan y coachnan ta satisfecho cu e resultadonan 
y ta cla pa apoya e atletanan pa nan siguiente reto. 


E resultadonan ta como lo siguiente: 


Sofia Cardona 
Melanie Tromp 
Ledienne Martir 
Marylene Alvarez 
Kiana de Cuba 
Emylene Helder 
Silvana Cardona 
Kiana v/d Linde 
Jendrah Gumbs 
Nicole Lasso 


28 punto 
26 punto 
26 punto 
25 punto 

23 punto 
23 punto 
23 punto 
22 punto 
21 punto 
20 punto 


Pabien na cada atleta y exito den futuro. 

Pa mas informacion por like e pagina di Facebook di 
club aki, Barracudas Aruba. 

Sr. Hugo Themen lo 
atende Congreso di 
Federacion Panamericana 
di Lantamento di Peso 

na Santo Domingo, Republica Dominicana. 


RIBAinvitacion di Federación de Levantamiento de Pesas Panamericano, FPLP, 
sr. Hugo Themen den su calidad como Presendiente di AAWA a wordo invita p’e 
Congreso Panamericano cu lo tuma lugar e dianan 25 pa 27 di februari proximo, 
na ciudad di Santo Domingo, Republica Dominicana. 

Federacion Panamericano di hisamento di peso ta trahando pa modifica nan 
constitucion y lo tin diferente eleccion cu lo ta tumando lugar riba e tres diannan 
di congreso. 

Lo eligi un directiva nobo pa proximo periodo di 4 aña esta di 2016 - 2020, 
mientras cu tin tambe e oportunidad pa eligi miembronan nobo pa Comision 
Tecnico, Comision Medico y Comision di Entrenamento y Investigacion. 

P’e motibonan aki Federacion Panamericano de Levantamiento de Pesas ta 
conta cu e sosten maximo di tur nan miembronan den e region Panamericano. 
Ta spera cu tur pais miembro lo participa den forma activo n’e congreso p’asina 
hunto tuma e decisionnan corecto encuanto e futuro di e deporte di hisamento 
di peso den e continente Panamericano. 

Esaki lo yuda na engrandece e desaroyo di e deporte di pesas den su totalidad. 


E final di e torneo ta yegando: 

Resullada di rend 6 y pairing pa e ullimo 
rond di Arubabanlc Chess Tournamenl 


DIAHUEBS ultimo a tuma luga e 
di 6 ronda den e torneo Arubabank 
Chess Tournament. 

Resultadonan di rond 6, tabata como 
lo siguiente: 

Na borchi 1, Mark Bueno a gana di 
Angelo Franken. 

Borchi 2, Jose Pesqueira a 
empata cu Randy Tromp. 
Borchi 3, Sebastian Torres cu blanco 
a perde di Octavio Croes cu preto. 
Borchi 4, Enrique Jacopucci cu 
blanco a gana di Daniel Diaz Junior. 
Borchi 5, Ramon Mas a perde di 
Maria Diaz. 

Alvin Howell a haya un punto pa 
default dor cu su contrincante no a 
bini. 

Despues di 6 rond, e hoben Mark 
Bueno a mantene su prome luga cu 


6 punto for di 6 partido. Na segundo 
luga nos ta haya Octavio Croes y Jose 
Pesqueira cu 4 punto. Despues ta 
sigui cu 3 V 2 punto, Randy Tromp y 
Enrique Jacopucci. 

Diahuebs awo 25 di februari, e 
ultimo rond di Arubabank Chess 
Tournament lo wordo hunga. 

E pairing ta como lo siguiente: 
Randy Tromp contra Mark Bueno, 
Enrique Jacopucci contra Jose 
Pesqueira, 

Maria Diaz contra Octavio Croes, 
Daniel Diaz contra Sebastian Torres, 
Ramon Mas contra Angelo Franken, 
y Monica Bremo contra Alvin Howell. 

E weganan ta start pa 8’or di anochi 
den nos club na Nieuwstraat 11, 
Oranjestad. 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu honda pena nos ta anuncia fayecimento di: 



Catharina Zita Loefstok-Henriquez 

*27-04-l 926 - +20-02-2016 



Gradicimento / Invitashon 

Pa medio di esaki famianan kier a manda un danki na 
tur esnan cu a mustra nan atenshon durante 
fayecimento y entiero di: 



Sra. Donatilia Pancracia 
Franken-Maduro 


Acto di entiero lo wordo anuncia despues. 



^eutenai 




Cumana UA4 
E: royalfune ral h om e@h otm ai I com 


Tel: 586-4444 / 733-2906 
/ 593-0857 / 731-5847 


El a scucha mi bos for di su Palacio Celestial, mi grito di 
auxilio a yega na Su orea. Psalmo 18,6 

Cu inmenso tristeza na nos curazon nos ta participa 
fayecimento di: 



Hyacintho Tromp 

Miho conoci como Chin 
16 mei 1928 - 18 februari 2016 


Na nomber di: 

Su esposa: NormaTromp-Henriquez 
Yiunan: MarianaTromp 

GlendaTromp 

Rumannan: Ana Maria Tromp 
ServinioTromp 

Swa y cuñanan: Bicento y Betty Henriquez 
Jacento yTina Geerman 
Ana MariaTromp-Koolman 
Bertha Velasquez 
Famia Velasquez na Venezuela 
Hose Henriquez y famia 
Johannes Henriquez y famia 
Primo y primanan y famia, sobrino y sobrinanan y famia, 
comer y compernan, ihanan. 

Su enfermeranan: Maria Dirksz y Lianny Wever 

Su barbero: Carlos Javier Ridderstaat 
Su amigo: Everaldo Werleman y famia 

Demasfamianan:Tromp, Henriquez, Bermudez, Heyden, 
Semerel, Soemers, Ohab, Kamp. 

Tur bisiña, amigo(a)nan y conocirnan 

Si en caso den nos tristesa nos por a lubida algun famia, nos ta 
pidi nos mas sincero disculpa. 

Condolencia y entiero ta tuma luga diamars 23 februari 2016 
pa 10:30'or di mainta na misa St.Anna na Noord, despues lo 
sali pa Santana di Noord. E restonan mortal di"Chin"lota 
reposa for di 9'or di mainta den misa. 

Nos ta lamenta cu despues di entiero nos no por ricibi bishita 
di condolencia na cas. 


Un danki na Dr.Thuisy su asistentnan, na Mario 
Maduro cu Semper a compañe, na Aurora Funeral 
Home pa nan bon servicio, na tur cu a manda flor y a 
hasi donashon. 

Tambe nos ta invita pa asisti na 3 Santo sacrificio di 
misa na Inmaculada Concepcion na St.Cruz. dialuna 22 
februari pa 6:30 p.m. diaranzon 24 februari pa 7'or p.m. 
y diabierna 26 februari pa 7'or p.m. sigui pa un rosario 
na cas: BuenaVista 10-A 


mif 

Cumana UA4 ^ Tel: 586-4444 / 733-2906 

E: royalfLineralhome@hotmail.conn / 593-0857 / 731-5847 


Gradicimento/ Invitacion 

Pa medio di esaki famia kier a gradici tur hende kende a 
mustra nan atencion durante e 
momentonan dificil di enfermedad, fayecimento y 
despedida di nos querido esposo, tata, yiu 
ruman, omo, primo y amigo: 



Dr. Renald De Cuba 

CirujanoGeneral, 

"R.E.N.E." 

Nos kier gradici tambe specialmente na coleganan y 
coleganan Specialista, na Edmund Harms Foundation y Pijn 
Kliniek, na Staff y Personal di H.O.H. y sala di Operashon, na 
Clinica General Surgery Center de Cuba N.V., na Pastoor Coby 
Henriquez, Koor di Lila & Jane, na Randall Croes, Vicente 
Tromp y Ruben Croes pa nan bunita canticanan tambe na 
Royal Funeral pa nan bon servicio. 

Boso sosten y atencion tabata un consuelo grandi. 
Alavez nos ta invita boso pa tres santo di Sacrificio di misa na 
Misa Sagrado Curason Savaneta 
Dianan: dialuna 22 februari pa 07:00 p.m., diahuebs 25 
februari pa 07:00 p.m. y diasabra 27 
februari pa 07:00 p.m. 

Boso precencia lo ta altamente aprecia. 


Fundacion Lanta 
Papiamento: 

Dia 

Internacional 
di Idioma 
Materno 

Masha pabien cu 

Dia Internacional di Idioma Materno! 
Nos Idioma Papiamento 
cu ta centro di atencion awe 
merece nos respet, nos aprecio, 
nos cuido, nos esfuerso pa sosten’e 
den su lucha pa su existencia. 

El a sobrevivi, contra tur espectativa 
colonial. 

E t’ey, mas fuerte cu nunca. 
Sinembargo, herida y poco manca. 
Su exclusion for di enseñansa ta un 
crimen mayor 

cu a y ta perhudica ainda hopi 
generacion. 

P’esey, pa un enseñansa 
realmente sostenibel y di calidad 
Papiamento mester ta na prome luga. 
Nos idioma materno ta importante 
pa conoce nos mundo y nos mes. 

Ta nos mes mester dun’e su balor! Ta 
di nos e ta! 





Cumana 76 
■-I Oranjestad,Aruba 
/ Tel: 588-6699 

Fax: 588-6698 
Cel : 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu tristesa na nos curazon y agradecido pa tur loke e la 
significa pa nos durante su bida, nos ta anuncia cu a bai 
sosega den brasa di Señor: 

■h 

I 


Siguélly Davina Kock 

Mihor conoci como" Welly" 
*16mei 1981 
t19februari 2016 

Acto di entiero lo wordo anuncia despues. 





















